Objavené odkazy lásky
Pre niekoho len symbol, možno s nádychom gýču. Iné však je, keď je srdce od srdca. A presne
také srdcia pribúdali deň pred Valentínom na konároch stromu pred kultúrnym domom. Malé,
veľké, s odkazmi, menami, originálne vlastnoručne vyrábané. Sviatok zamilovaných sa v Dú-
bravke oslavoval tvorivo a spoločne, v kultúrnom dome prebiehali tvorivé dielne, vonku pribú-
dali srdcia na konároch. Odkazy lásky. Nech láska nekvitne len na Valentína, ale po celý rok...
Foto: Lucia Marcinátová
Obedy zadarmo sú pre samosprávy pridrahé
V materských školách u predškolákov už od januára, v základných školách
od septembra. Obedy zadarmo. Pomoc či strašiak a skutočne zadarmo? Ako bude novinka v školách vyzerať, ako sa samospráva popasuje s nákladmi, ktoré sú spojené s obedmi „zadarmo“? Aké zmeny čakajú jedálne a zákonných zástupcov? Po odpovede sme zašli na školský úrad, na Oddelenie školstva, vzdelávania a športu, do škôl aj do jedálne.
Od januára majú predškoláci materských škôl obedy „zadarmo“, žiaci základných škôl ich majú dostávať od septembra. Vyplýva to z novely zákona o dotáciách v pôsobnosti Ministerstva práce, sociálnych vecí a rodiny SR, ktorú schválil parlament.V súvislosti s obedmi zadarmo ide o dotáciu v hodnote 1,20 eura na každé dieťa a deň, v ktorom sa dieťa zúčastnilo na výchovno-vzdelávacej činnosti v materskej škole alebo na vyučovaní v základnej škole a odobralo stravu. Štátnu dotáciu však nemožno nazývať obedom zadarmo, suma za stravu sa totiž neskladá len z nákladov na suroviny, ale aj z režijných nákladov. „Hodnota“ 1,20 eura neodzrkadľuje aktuálny stav a vývoj cien, nielen potravín, ale ani nárast cien za mzdy či energie. Dnes rodič platí za obed alebo iné jedlo na základe finančných pásiem, ktoré sú platné od 1. septembra 2011, čiže staré viac než osem rokov. Novinka však prinesie so sebou aj ďal šie náklady a povinnosti. Ide najmä o pracovné sily v jedálňach, problém s odpadom a následné zamyslenie sa nad plytvaním jedlom či administratívnu záťaž. Na september sa tak musia školy pripraviť nielen kapacitne, ale aj personálne a vybavením. Dúbravské školy nie sú výnimkou.
Lucia Marcinátová 
Viac na 2. a 3. Strane
Obedy zadarmo ohrozia desiaty aj diéty
Škola s najväčším počtom žiakov v Dúbravke, najviac stravníkov v jedálni. Od septembra tak aj najväčšia záťaž, ktorú do škôl a na obce prinesú takzvané obedy zadarmo. Nazreli sme do jedálne Základnej školy Pri kríži, porozprávali sa s riaditeľkou IVETOU MIKŠÍKOVOU. Hovorila o administratívnej záťaži v súvislosti s obedmi zadarmo, aj o tom, že táto novinka môže znamenať koniec desiat či diétneho stravovania 
v škole.
Obedy zadarmo, čo to znamená pre školu a pre vašu jedáleň?
Očakávame nárast stravníkov od septembra, tiež prevádzkových a mzdových nákladov. Už teraz chodí veľa žiakov do školskej jedálne. Máme momentálne 680 žiakov, taký
počet asi ostane aj na budúci rok.

Spomínali ste, že obedy zadarmo možno zlikvidujú desiaty, ktoré ponúkate.
Škola môže poskytovať desiaty, nieje to povinné. No v rámci služieb sme to stíhali. Okrem desiaty sme poskytovali aj rôzne diétne stravovanie. Rodič nemusel nosiť pre dieťa obed na zohriatie, ale vedeli sme poskytovať bezlepkovú, bezlaktózovú, dia diétu, histamínovú, dokonca aj kombinácie bezlepkovej a bezlaktózovej. V škole máme asi 35 žiakov s takýmito diétami.

Bude toto diétne stravovanie ohrozené?
Obedy zadarmo znamenajú nápor
na pracovné sily, ktorých je nedostatok. Nie je záujem o túto prácu. Ak sa nám teda nepodarí zohnať ďalšie pracovné sily do kuchyne,  s hlavnou kuchárkou a vedúcou kuchyne sme konštatovali, že tieto služby ako diétne stravovanie a desiaty budeme musieť zrušiť.

Koľko by ste potrebovali približne nových zamestnancov?
Sú na to normy, zamestnancov určuje počet stravníkov. Momentálne nám chýbajú dve pracovné sily a nevieme ich zohnať. 

Mzda je nízka, nie je motivácia.
Mzda je nízka, teraz sa síce zvýšila, no nie je to motivujúce. Mám teraz overený tím kuchárok, no keď pôjdu napríklad do dôchodku, bude to problém.

V súvislosti s obedmi zadarmo môže nastať problém aj s náporom na techniku v kuchyni či so zladením rozvrhov.
Na všetko platia hygienické normy, zvlášť v školskom stravovaní. Musíme dbať na hygienu, čistotu a správne postupy. Napríklad jedlo sa musí vydať do troch hodín od navarenia. Jedna vec je navariť a druhá vec je kultúrne sa najesť, máme žiakov od 6-ročných maličkých, ktorým pani vychovávateľky naberajú polievky, až po deviatakov. Starší žiaci zas, keď vidia dlhý rad, tak sa otočia, idú preč a nečakajú, hoci majú obed zaplatený. Navyše máme aj šalátové pulty s mrkvičkou, kapustičkou, ktoré sme zriadili aj vďaka rodičovským príspevkom, no podľa hygienických noriem aj tam pri vydávaní musí stáť pani kuchárka, deti si nemôžu naberať samé. Premýšľame tak nad logistikou obedov, rozvrhu, nakúpili sme stoly, stoličky, prispôsobiť musíme rozvrhy.

Čiže sa všetko tomu prispôsobí?
Áno. My alebo teda mestská časť
dostane peniaze na stravu 680 žiakov, lenže tam sú ďalšie problémy. Právo na ten obed má žiak, ktorý sazúčastnil výchovno-vzdelávaciehoprocesu, takže okrem iných všetkých povinností narastá admi-
nistratívna záťaž. Pani vedúca jedálnebude musieť vedieť a značiť si dochádzku žiakov. My to robíme, len
teraz tu nastáva otázka, akú motivá-
ciu bude mať rodič, aby od septembra odhlasoval svoje dieťa z obeda, keď dieťa bude napríklad choré. Otázka je, čo s tými obedmi navyše. Rozdáme to, navýšia sa odpady, a to je ďalší problém a položka, ktorú musíme platiť. Za odpad platíme už teraz viac než 150 eur za odpad. Čiže riešime aj systém odhlasovania. 
Otázkou je napríklad aj čo s tými deťmi, ktoré majú diétne stravovanie a nebudú sa môcť stravovať v jedálni. Mesačne musíme rodičom týchto detí posielať peniaze, no suma sa bude meniť podľa toho, koľko dní bolo dieťa v škole. Budeme to musieť sledovať a každému žiakovi zvlášť posielať presne tú sumu. Také deti, teda zákonní zástupcovia, majú nárok na to, že sa im budú peniaze vracať, keďže sa dieťa nemôže stravovať. Je to iné pri školách a škôlkach, ktoré majú 80 či 100 detí a iné pri 680 žiakoch. Čiže toto bude pre nás ďalšia administratíva.

Takže deťom s diétnym stravovaním už asi nebudete môcť variť.
Asi nie, nebudeme to zvládať. Môžu si nosiť navarené z domu a kuchárka im to zohreje. Ďalšou otázkou je technika. Naša škola má 42 rokov, jedáleň sa zriaďovala vtedy. A neposlednou otázkou bude aj kvalita, či ju jedálne nebudú nútené pre nápor stravníkov znížiť. U nás sa snažíme zabezpečiť všetko čerstvé, musíme spĺňať normy, chodia kontroly a snažíme sa, veď ide o deti...
Text a foto: Lucia Marcinátová
Dúbravka bude meniť poplatky v školách
Nové platby v materských a základných školách, rozpočet mestskej časti na rok 2019 aj podpora projektu Teach for Slovakia. Vo februári rokovali miestni poslanci.
Mesačný príspevok za pobyt dieťaťa v materskej škole, platba za mesiac v školskom klube základných škôl a réžia v školských jedálňach. Mestská časť Bratislava-Dúbravka schválila zmeny troch príspevkov v školách a školských zariadeniach.
Na februárovom zasadnutí odobrili dú-
bravskí poslanci nové všeobecne záväzné nariadenie „o určení výšky príspevku a spôsobe jeho platby od zákonného zástupcu dieťaťa/žiaka v školách a školských zariadeniach v zriaďovateľskej pôsobnosti mestskej časti Bratislava-Dúbravka na čiastočnú úhradu nákladov v školách a školských zariadeniach“.
Po novom budú zákonní zástupcovia platiť za mesiac v materskej škole 30beur, za školský klub v základnej škole 22 eur mesačne a réžiu v školských jedálňach 10 eur mesačne.
„Zmenou príspevku za mesačný poplatok dieťaťa v materskej škole smebzrovnoprávnili platbu dúbravských a mimodúbravských detí na 30 eur, ktorá bola označovaná aj ako diskriminačná,“ upresnil poplatky prednosta úradu Rastislav Bagar.
Upravené príspevky schválilo 21 z 22
prítomných poslancov, nové ceny pre zákonných zástupcov platia od 1. apríla.
Mestská časť navyšovaním platieb reagovala na zaťaženie samosprávy obedmi „zadarmo“, na vývoj cien potravín a na takzvané finančné pásmaministerstva.

Koniec provizória
Dôležitým materiálom rokovania poslancov bol aj rozpočet mestskej časti na tento rok.
Starosta Martin Zaťovič predložil rozpočet ako prebytkový, v príjmovej časti vo výške 15 257 600 eur a vo výdavkovej časti 15 233 800 eur, celkový
prebytok predstavoval sumu 23 800
eur. Najviac peňazí investuje mestská
časť do školstva.
S návrhom na zmenu rozpočtu prišiel
poslanec Igor Mravec. Inicioval zmenu
rozpočtu vo výške 30-tisíc eur v prospech projektu Teach for Slovakia, ktorého cieľom je, aby raz všetky deti
mali šancu v živote uspieť. Poslanci zmenu odhlasovali.
Projekt Teach for Slovakia funguje na
Základnej škole Nejedlého a v rámci
neho pôsobí na škole aktuálne šesť učiteľov. Vďaka podpore mestskej časti môže projekt pokračovať naďalej.
„Pôsobíme v najťažších lokalitách, najmä na východnom Slovensku,“ približoval Stanislav Boledovič, zakladateľ projektu. „Chceme v rámci neho na
Základnej škole Nejedlého investovať
sumu 60-tisíc eur, mestská časť podporí túto prácu sumou 30-tisíc eur.“
Cieľom podpory je zlepšiť výsledky žiakov základnej školy či zastavenie fluktuácie učiteľov.

Reštaurácia aj reklamy
Dúbravskí poslanci podporili tiež prenájom teraz prázdnej reštaurácie v Dome kultúry Dúbravka. Úspešným uchádzačom súťaže bola spoločnosť KOUVAR, predložila cenový návrh vo
výške 90 eur za meter štvorcový a rok,
čo predstavuje ročné nájomné vo výške 18 207 eur. Reštauráciu má dostať do prenájmu na dobru neurčitú s
možnosťou výpovede.
V rámci boja proti vizuálnemu smogu poslanci podporili zrušenie dvoch reklamných zariadení. Mestská časť im nepredĺži zmluvu. Ide o jednu jednostrannú a jednu obojstrannú reklamu, na Repašského ulici a v zákrute na Janka Alexyho.
Novinkou na februárovom zastupiteľstve bola aj výmena plastu za sklo, namiesto minerálok v plastových fľaškách si našli poslanci na stoloch džbány s citronádou. Zasadnutie poslancov tak bolo bez plastu a priateľ- skejšie k životnému prostrediu.

Lucia Marcinátová

Materské školy zaťažila administratíva
Do dúbravských materských škôl chodí 330 predškolákov. Od januára obedujú v škôlkach „zadarmo“. Teda zdanlivo zadarmo. Štátna dotácia totiž nepokrýva celé náklady na stravovanie, ale len sumu na suroviny. Rodičovské združenia, stretnutia, informovanie mailom, na sociálnej sieti a webových stránkach. Od januára sa zmenili platby za stravovanie pre preškolákov v materských školách. Informovali o tom jednotlivé materské školy, školský úrad, mestská časť.
Marta Jurkovičová, vedúca Oddelenia školstva, vzdelávania a športu hovorí, že situácia v materských školách je zvládnutá. Zmeny sa týkajú predškolákov, Dúbravka ich má 330. 
Štát prispieva na obed predškoláka 1,20 eura na deň. Suma pokrýva ná klady na nákup potravín, platba za stravu v materských školách však zahŕňa nielen potraviny, ale aj režijné náklady.
„Komplikáciou v materských školách je len administratíva,“ približuje Marta Jurkovičová. Materské školy musia viesť špeciálnu evidenciu predškolá kov, problematickejšie sú napríklad jarné prázdniny, keď niektoré deti chodia do iných „zberných“ materských škôl. 
Počet stravníkov ostal aj podľa Jurkovičovej rovnaký, v materských školách obedujú takmer všetci žiaci.

Komplikácie od septembra
Situácia so stravovaním „zadarmo“ sa skomplikuje od septembra, keď má začať fungovať stravovanie zadarmo aj v základných školách. Zvýši sapočet stravníkov, zvýšia sa tak aj náklady a požiadavky na personál, vybavenie kuchyne.
Základným školám sa tiež sťaží situácia s časovou organizáciou obedov v súvislosti so školským vyučovaním, keďže sa zvýši nápor a počet stravníkov. Školám sa navýši aj povinnosť presnej evidencie – prihlasovania a odhlasovania stravníkov na obedy.
Školské jedálne sú originálnou kompetenciou mestskej časti, takže celý chod jedálni - mzdy, vybavenie kuchyne, vybavenie jedální, hradímestská časť.

Nejasnosti a náklady
„V súčasnosti chýba metodický pokyn z ministerstva práce, sociálnych vecí a rodiny, ktorý by ujasňoval situáciu s odhlasovaním stravníkov na základných školách,“ hovorí Marta Jurkovičová, vedúca oddelenia školstva, vzdelávania a športu. „Otázne je, kto bude znášať náklady na obed, keď zákonný zástupca dieťa neodhlási z obeda.“
Podmienkou dotácie na obed od štátu je, aby sa žiak zúčastnil vyučovania a zároveň sa prihlásil na obed.
Téme obedov zadarmo sa venovalo aj prvé zasadnutie regionálneho združenia mestských častí hlavného mesta v roku 2019, kde sa okrem starostov, primátora Bratislavy Matúša Valla, zú častnili aj zástupcovia ZMOS (Združenie miest a obcí Slovenska) zodpovední za oblasť školstva. Hovorili o otázkach, nedostatkoch. Starostovia upozornili, že dotácia nepokryje sumu, v ktorej je zahrnutá cena za potraviny aj réžiu, vraveli tiež o nutnom personálnom zabezpečení, nápore na techniku, kuchyne.
Ministerstvo financií plánuje vyčleniť popri dotácii aj prostriedky na technické vybavenie jedální. Malo by ísť o dva milióny eur.  Rezort práce má zas vyčleniť prostriedky na pomoc pre personálne kapacity. Aká bude realita, koľko peňazí bude štát obedovanie „zadarmo“ stáť, je však dnes otázne.
Lucia Marcinátová

Beh spojil deti, seniorov, dvojice aj olympionika
Viac než dvesto párov, seniori, deti. Mladí, starší, stretnutia, úsmevy, energia aj únava, endorfíny. Bonusom navyše slnečné počasie a olympionik v Dúbravke. Bežci zaplnili sobotné doobedie 16. februára okolie Kostola Ducha Svätého.
„O čom hovorím, keď hovorím o behaní.“ V hlave sa nám vynorí názov
knižky slávneho japonského spisovateľa Haruki Murakamiho aj pasáže z nej, keď vidíme bežcov precvičovať sa, naťahovať, klusať či
rozprávať sa. Chystali sa na beh Dúbravkou.
Mestskou časťou sa behal Valentínsky DôveRUN Ty a Ja 2019. Štart bol už ako obyčajne na lúke za Kostolom Ducha Svätého. Išlo už o štvrtý ročník behu párov na trať 5 +
5 kilometrov.
Novinkou bola v tomto roku detská kategória a aj chôdza, preto oceňovať najlepších prišiel chodec, olympijský víťaz Matej Tóth. V hlavnej bežeckej kategórii vyhral tím M + T,
čiže Danečková s Ivanuitom, druhí
boli Zaľúbenci ze Záhorá a tretí skončil tím Trhači.
Matej Tóth prišiel so svojím povestným úsmevom, šiltovkou na hlave a
ochotou odfotiť sa, či odpovedať na
otázky. Prezradil nám, že jeho bežný deň je „tréningový“, v ktorom
tréningy a pohyb strieda s regeneráciou. „Pohyb je moja profesia, ak je taký celý deň, je to ideálne,“ povedal olympionik.
O pohybe bolo aj bežecké dopoludnie v Dúbravke. Do pohybu sa dali okrem bežcov v hlavnej kategórii aj
deti v kategórii do 6 rokov, ktoré behali pol kilometra, na 800 metrovom pretekali deti od 7 do 10 rokov.
Okolo 40 chodcov sa stretlo v chô-
dzi na 5 kilometrov, pričom väčšinu
tvorili seniori z dúbravských denných centier. Dokázali sa spojiť, rozhýbať sa a stráviť spoločné dopoludnie v Parku Pod záhradami.
Mnohí totiž prišli len povzbudzovať,
porozprávať, stretnúť sa. Park aj myšlienka podujatia sa naplnili...

Text a foto: Lucia Marcinátová
Beh spojil deti, seniorov, dvojice aj olympionika
Viac než dvesto párov, seniori, deti. Mladí, starší, stretnutia, úsmevy, energia aj únava, endorfíny. Bonusom navyše slnečné počasie a olympionik v Dúbravke. Bežci zaplnili sobotné doobedie 16. februára okolie Kostola Ducha Svätého.
„O čom hovorím, keď hovorím o behaní.“ V hlave sa nám vynorí názov
knižky slávneho japonského spisovateľa Haruki Murakamiho aj pasáže z nej, keď vidíme bežcov precvičovať sa, naťahovať, klusať či
rozprávať sa. Chystali sa na beh Dúbravkou.
Mestskou časťou sa behal Valentínsky DôveRUN Ty a Ja 2019. Štart bol už ako obyčajne na lúke za Kostolom Ducha Svätého. Išlo už o štvrtý ročník behu párov na trať 5 +
5 kilometrov.
Novinkou bola v tomto roku detská kategória a aj chôdza, preto oceňovať najlepších prišiel chodec, olympijský víťaz Matej Tóth. V hlavnej bežeckej kategórii vyhral tím M + T,
čiže Danečková s Ivanuitom, druhí
boli Zaľúbenci ze Záhorá a tretí skončil tím Trhači.
Matej Tóth prišiel so svojím povestným úsmevom, šiltovkou na hlave a
ochotou odfotiť sa, či odpovedať na
otázky. Prezradil nám, že jeho bežný deň je „tréningový“, v ktorom
tréningy a pohyb strieda s regeneráciou. „Pohyb je moja profesia, ak je taký celý deň, je to ideálne,“ povedal olympionik.
O pohybe bolo aj bežecké dopoludnie v Dúbravke. Do pohybu sa dali okrem bežcov v hlavnej kategórii aj
deti v kategórii do 6 rokov, ktoré behali pol kilometra, na 800 metrovom pretekali deti od 7 do 10 rokov.
Okolo 40 chodcov sa stretlo v chô-
dzi na 5 kilometrov, pričom väčšinu
tvorili seniori z dúbravských denných centier. Dokázali sa spojiť, rozhýbať sa a stráviť spoločné dopoludnie v Parku Pod záhradami.
Mnohí totiž prišli len povzbudzovať,
porozprávať, stretnúť sa. Park aj myšlienka podujatia sa naplnili...

Text a foto: Lucia Marcinátová
Prezidenta volíme krúžkovaním
Tento rok možno nazvať aj volebným. Obyvatelia budú v marci voliť prezidenta a v máji aj poslancov Európskeho parlamentu. Prinášame dôležité informácie o prezidentských voľbách – ako, kde a kedy voliť. Kandidátov je pätnásť, volič na hlasovacom lístku zakrúžkuje poradové číslo kandidáta, ktorému sa rozhodol odovzdať svoj hlas.
• Voľby prezidenta Slovenskej republiky sa budú konať v sobotu 16.
marca 2019 od 7.00 hod. do 22.00
hod.
• Ak ani jeden z kandidátov na prezidenta nezíska nadpolovičnú väč-
šinu platných hlasov oprávnených
voličov, druhé kolo voľby sa uskutoční v sobotu 30. marca 2019 v
čase od 7.00 hod. do 22.00 hod. Do
druhého kola postúpia dvaja kandidáti s najväčším počtom hlasov a z
nich sa víťaz stane prezidentom
Slovenskej republiky na najbližších
päť rokov.
• Právo voliť prezidenta Slovenskej
republiky má občan Slovenskej republiky, ktorý má právo voliť do Ná-
rodnej rady Slovenskej republiky, t.j.
občan, ktorý najneskôr v deň konania volieb dovŕši 18 rokov veku.
Koho voliť? Kandidátov je pätnásť, volí sa krúžkovaním poradového čísla.
1. Béla Bugár (Most-Híd)
podpredseda NR SR
2. Zuzana Čaputová (Progresívne Slovensko), advokátka
3. Eduard Chmelár (nezávislý)
politológ
4. Martin Daňo (nezávislý)
bloger
5. Štefan Harabin (nezávislý),
sudca Najvyššieho súdu SR
6. Marian Kotleba (ĽS NS),
poslanec NR SR
7. Milan Krajniak (Sme rodina)
poslanec NR SR
8. József Menyhárt (SMK)
predseda SMK
9. František Mikloško (nezávislý, podpora OKS), bývalý poslanec NRSR
10. Robert Mistrík (nezávislý, podpora SaS a SPOLU), vedec
11. Maroš Šefčovič (nezávislý,
podpora SMER -SD), eurokomisár
12. Róbert Švec (Slovenské Hnutie Obrody), predseda SHO
13. Bohumila Tauchmannová (nezávislá), podnikateľka
14. Juraj Zábojník (nezávislý), bezpečnostný analytik
15. Ivan Zuzula (Slovenská konzervatívna strana), environmentalista
Kde voliť? Volebné miestnosti na území mestskej časti Bratislava-Dúbravka.
■ Základná škola Sokolíkova 2 -
pre okrsky č. 1, 2, 3, 4, 5 – ulice:
Hanulova, Považanova, Sokolíkova,
Švantnerova, Talichova, Tavarikova
osada, Záhradkárska Bezekova, Klimkovičova, M. Schneidera-Trnavského, Bujnákova, Galbavého, Kudlákova, Chrobákova, J. V. Dolinského, J. Hronca, Koprivnická,
Plachého, Strmé sady, Strmý bok,
Tulipánová, Vendelínska

■ Budova Kultúrneho centra Fontána na Ožvoldíkovej 12 - pre okrsky č. 6, 7 – ulice:
 Pekníkova,Repašského, Brižitská, Čiernohorská, Jadranská, Kajerka, K Horánskej studni, Novodvorská, Oskorušová, Pod záhradami, Popovova, Štepná, Žatevná

■ Stredná priemyselná škola Karola Adlera 5 - pre okrsky č. 8, 9,
10, 11 – ulice: 
Moyšova, Tranovského, Martina Granca, Kristy Bendovej, Cabanova, Fedákova

■ Základná škola Pri kríži 11 - pre
okrsky č. 12, 13, 14, 15- ulice:
Homolova, Gallayova, Pri kríži, Ožvoldíkova

■ Základná škola Nejedlého 8 - pre okrsky č. 16, 17, 18, 19, 20 – ulice: 
Saratovská 1 až 7, Trhová, Saratovská 8 až 28, Pri Hrubej lúke, Nejedlého 1 až 16, 18, 20, 22, 24, 26, 28, Nejedlého 17 až 73, Agátová, Dúbravčická, Sekurisova

■ Budova bývalej Základnej školy
Bilíkova 34 - pre okrsky č. 21, 22,
23, 24, 25 – ulice: 
Drobného 2 až 22 párne, Ušiakova, Dražická, Drobného 1 až 27 nepárne a 24, Lysákova, Na vrátkach, Kpt. Rašu, J. Alexyho, V. Valachovej

■ Základná škola Beňovského 1 -
pre okrsky 26, 27, 28, 29, 30, 31 -
ulice: 
Batkova, Landauova, Bazovského, Červeňákova, Bagarova, Beňovského, Bošániho, Damborského, Nemčíkova, Bullova, Lipského, Polianky, Harmincova, Húščavova, Ľ. Zúbka
Hlasovací preukaz
■ Volič, ktorý má trvalý pobyt na území Slovenskej republiky a v deň konania volieb nebude môcť voliť v
mieste svojho trvalého pobytu vo volebnom okrsku, v ktorého zozname voličov je zapísaný, môže po-
žiadať obec svojho trvalého pobytu
o vydanie hlasovacieho preukazu.
Obec na základe žiadosti voličovi vydá hlasovací preukaz a zo zoznamu voličov ho vyčiarkne s poznámkou o vydaní hlasovacieho preukazu.
■ Volič môže požiadať o vydanie hlasovacieho preukazu osobne, najneskôr posledný pracovný deň predo dňom konania volieb (t.j. najneskôr 15. 3. 2019; pre druhé kolo volieb najneskôr 29. 3. 2019) v úradných hodinách obce.
■ Hlasovací preukaz oprávňuje na zápis do zoznamu voličov v ktoromkoľvek volebnom okrsku na území Slovenskej republiky.
Spôsob hlasovania
■ Volič je povinný po príchode do volebnej miestnosti preukázať okrskovej volebnej komisii svoju totožnosť predložením občianskeho preukazu.
■  Ak bol voličovi na jeho žiadosť vydaný hlasovací preukaz, predloží spolu s občianskym preukazom hlasovací preukaz, ktorý mu okrsková
volebná komisia odoberie.
■ Potom okrsková volebná komisia
zakrúžkuje poradové číslo voliča v
zozname voličov a vydá voličovi hlasovací lístok a prázdnu obálku opatrenú odtlačkom úradnej pečiatky obce.
■  Prevzatie hlasovacieho lístka a obálky potvrdí volič v zozname voli-
čov podpisom.
■  V osobitnom priestore určenom na úpravu hlasovacích lístkov volič na hlasovacom lístku zakrúžkuje poradové číslo kandidáta, ktorému sa
rozhodol odovzdať svoj hlas.
■  Volič môže zakrúžkovať poradové
číslo len jedného kandidáta. Ak volič
zakrúžkuje viac poradových čísiel kandidátov, je takýto hlasovací lístok neplatný.
■  Volič, ktorý nemôže sám upraviť
hlasovací lístok pre zdravotné postihnutie alebo preto, že nemôže čítať alebo písať a oznámi pred hlasovaním túto skutočnosť okrskovej volebnej komisii, má právo vziať so
sebou do priestoru určeného na úpravu hlasovacích lístkov inú spô-
sobilú osobu, aby podľa jeho pokynov a zákona upravila hlasovací lístok a vložila do obálky; takouto osobou nemôže byť člen okrskovej
volebnej komisie.
■ Volič, ktorý sa nemôže dostaviť do
volebnej miestnosti zo závažných, najmä zdravotných dôvodov, má právo požiadať obec a v deň konania volieb okrskovú volebnú komisiu
o vykonanie hlasovania do prenosnej volebnej schránky, a to len v územnom obvode volebného okrsku, pre ktorý bola okrsková volebná komisia zriadená.
■  Volič je povinný odložiť nesprávne upravený hlasovací lístok do zape čatenej schránky na odloženie nepoužitých alebo nesprávne
upravených hlasovacích lístkov, inak sa dopustí priestupku, za ktorý
mu bude uložená pokuta 33 eur.
(lum)
Klauni medzi seniormi, alebo smiech nepozná vek
Seniori opatrne berú do rúk farebné kostýmy. Páperové boa, čelenky s pierkom, šatku so zvončekmi. Zdravotná klaunka Oľga ich posmeľuje: „Len skúste. Pristane vám to!“ Kapela hrá a seniori s klaunmi nacvičujú svoje čísla. Hlavnými hviezdami programu Varieté budú práve oni.
Nový program občianskeho združenia ČERVENÝ NOS Clownoctors pod názvom Varieté bol prvýkrát uvedený práve v zariadení Domov jesene života na Hanulovej ulici v Dúbravke. Zdravotní klauni počas dvoch dní so seniormi nacvičili hudobné a tanečné čísla, na tretí deň sa klienti predstavili v záverečnom vystúpení. Účinkovali všetci, ktorí mali záujem a chuť.
Varieté mala pod palcom koordiná-
torka programu Smiech nepozná vek Eva Okoličániová: „Prvý deň sme pracovali s väčšími skupinkami seniorov, aj s jednotlivcami, o ktorých sme vedeli, že sú naklonení spoločenským aktivitám a vystúpenie by sa im mohlo páčiť a chceli by sa zapojiť,“ popisuje nácvikové dni. „ Druhý deň sme sa spolu s vybranými účinkujúcimi snažili varietné čísla presnejšie nacvičiť s jednoduchou choreografiou či vtipným vyvrcholením.”

Urobiť zo všedného dňa oslavu
Prichádza očakávaný tretí deň. V sále už stojí farebný portál slúžiaci aj ako divadelná opona, vedľa neho hrá živá kapela v zložení troch zdravotných klaunov. Stoličky sa plnia divákmi,
klientmi zariadenia, ale aj zdravotníckym personálom. Odbilo desať, začí-
name!
Opona sa otvára a prichádzajú prví účinkujúci. Už tu máme trojicu kúzelníčok, spevácke číslo, tri dámy nacvi-
čili číslo s boa, zlatým klincom programu je tanec s vejárom v prevedení bývalej primabaleríny, ktorá aj
napriek veku nestratila noblesu a
krásne držanie tela. Potlesk buráca.
Zrazu akoby sme sa ocitli v inom
svete, farebnom, elegantnom svete divadelného kabaretu, kde na chvíľu neexistujú choroby, trápenia či problémy.
Zo všedného dňa je zrazu jedna veľká
slávnosť.
„Som nadšená, mne sa to úžasne pá-
čilo. Mnohí klienti dali zo seba to, čo
my sme u nich nevideli. Prejavili sa,
užívali si to, bola to nádherná atmosféra a ešte keď na to spomínam, mám
zimomriavky. Veľmi ďakujem všetkých
klaunom,“ prezradila psychologička
zariadenia Judita Uličná.

Má to zmysel
„Bola som dobrá, však?“ hrdo sa opý-
tala pani, ktorá v predstavení tiež účinkovala v sólovom čísle. Odpoveď znie
jednoznačne: „áno“. Nazbierať odvahu vystúpiť na verejnosti je pre niektorých nemysliteľné a keď k tomu popridávame vek a rôzne starosti, klobúk dole. Bravó!
„Zmyslom tohto projektu je dať seniorom priestor a možnosť zažiariť, uká-
zať, čo dokážu, užiť si svoj potlesk a obdivné pohľady,” vysvetľuje Eva Okoličániová. Dodáva: „Aj napriek veku, chorobám, starostiam. Rovnako aj dopriať im zažiť niečo nové, nacvičiť s nimi tance, naučiť ich kúzlo. Ponúknuť
im nový podnet, hoci sa nakoniec rozhodnú, že v predstavení nechcú účinkovať, je to úplne v poriadku. Ten proces, že sa niečo chystá, že im prinesieme niečo nové, má rovnako veľký zmysel.”
Projekt Varieté sa uskutočnil aj vďaka
finančnej podpore Slovenskej sporiteľne. Združenie ČERVENÝ NOS Clowndoctors vzniklo v roku 2004. Dnes už tím 61 zdravotných klaunov
navštevuje vyše 40 nemocníc po celom Slovensku, čiže takmer všetky
detské oddelenia a liečebné zariadenia, ale aj domovy seniorov, domácnosti s nevyliečiteľne chorými deťmi, či špeciálne školy s ťažko postihnutými deťmi. Mesačne zrealizujú okolo
200 klauniád.
S projektom Smiech nepozná vek navštevujú zdravotní klauni zariadenie Domov jesene života pravidelne dvakrát do mesiaca. Seniori sa vždy potešia, keď klauni zaklopú na ich dvere
a prinesú závan humoru, hudbu a vy-
čaria úsmev na perách, vyvolajú príjemné spomienky na mladosť.   (čnc)
V dome kultúry vyrástol kus pralesa
Takmer 80 poslucháčov prišlo na cestovateľskú prezentáciu do Domu kultúry Dúbravka. Zo štvorice cestovateľov zavítali medzi Dúbravčanov prezentovať svoju 28-dňovú augustovú cestu – Alexander Vojtek a Viktor Litvák. Ďalší dvaja – Miroslav Tatara a Jaromír Kohn, možno prídu nabudúce.
Prezentáciu uviedla Vlasta Babicová, predsedníčka Denného centra 4. Po zhasnutí svetiel už mal slovo projektor s hudbou v rytme čača a slovným výkladom. Začalo to odletom z Viedne priamo do hlavného mesta Ekvádoru Quito.
Prítomní boli oboznámení s rôznymi mestami, spôsobom stravovania, ubytovaním. Jadrom prezentácie bola cesta cez prales, ktorú boli nútení prechádzať vo vysokých čižmách. Nebolo treba veľa rozprávať, lebo samotná príroda, kvetena a čerstvá stopa šelmy  hovorili za všetko. Stretnutie s indiánmi prebiehalo skutočne zaujímavo, cestovateľom poskytli spánok, výklad o ich prírode a stravu.
Nechýbali ani otázky poslucháčov a prísľuby cestovateľov pokračovať aj v prezentácii ďalšej cesty.
Na želanie poslucháčov bude prezentácia o Ekvádore pokračovať 12. marca o 14.00 v oranžovej sále Domu kultúry Dúbravka. Prezentá cia bude spojená ešte s ďalšou expedíciou. Všetci sú vítaní.
František Brunovský
Keď pocítite dotyk Krištáľového krídla
Každý človek má svoje perspektívy, nádeje a snaží sa svoj život prežiť čo najčestnejšie, aby sa jeho potomkovia nemuseli hanbiť za svojich predkov. No zrazu ako blesk z čistého neba nečakane a rýchlo sa má váš život ukončiť, ako som to prežívala i ja...
Plná elánu, nádejí, ambícií, potom stačila len jedna silná chemoterapia a ja prestávam vnímať, nízky tlak, strácam schopnosť komunikácie i chôdze a po dvojtýždennom pobyte v nemocnici, čakám na svoj koniec, ktorý by bol pre mňa vykúpením z trápenia.
Posledné chvíle myslenia ma ťahajú
domov, lúčim sa s rodinou...
Ich láska, súdržnosť ma prebúdza zo zlého sna a ja sa pomaly vraciam späť do života. O ďalšie dva týždne prichádza ku mne na kontrolu ošetrovateľská starostlivosť v domácom prostredí prezentovaná odborníčkou pre paliatívnu starostlivosť na Slovensku MUDr. Kristínou Križanovou a sestrou Juditou.
Občianske združenie Slnečnica, ktorého bola v roku 1995 spoluzakladateľkou ako primárka na oddelení paliatívnej starostlivosti na oddelení Národného onkologického ústavu v Bratislave, robí kus ľudskej práce medzi chorými či už v Dúbravke, v Lamači, kde býva, i po celej Bratislave..
Nesmierne ma potešila, keď mi oznámila, že môj stav sa zlepšuje. Pre jej veľkú lásku k ľuďom, pokoru k životu nie je divu, že medzi 600 navrhnutými osobnosťami v SND 28. januára bola medzi jedenástimi osobnosťami, ktoré prevzali laureátov za prácu vo svojom odvetví. Medzi nimi na piedestáli mimoriadnu cenu prevzala MUDr. Kristína Križanová, ktorej celá sála potleskom a povstaním prejavila úctu.
Mať takýchto ľudí je pýchou národa, ktorý stále v jednotlivcoch nestráca to najkrajšie v človeku - úctu a lásku k chorým a tým, ktorí si svoj život pomaly naplnili.            
Kveta Slyšková
Seniorom môže byť  aj kultúrny dom primalý
Modrú sálu zaplnilo stretnutie seniorov z Dúbravky, ktorých združuje Jednota dôchodcov Slovenska. Výročná schôdza bola spojená s fašiangovým programom.
„Moja frajerečka má červené líčka, jako na jabloni červené jabĺčka....“ Už pred modrou sálou bolo počuť hudbu, spev. Na pódiu páry dupotajúcich nôh, čierne čižmy, farebné sukne, miesta pri stoloch s bielymi obrusmi zaplnené do posledného. Energická Klnka vytvorila atmosféru, detský folklórny súbor otvoril výročnú schôdzu seniorov z Jednoty dôchodcov Slovenska s fašiangovým programom.
Úvodného slova sa zhostil Ján Molnár, predseda JDS v Dúbravke a pozdravenia hostí starosta Martin Zaťovič. V Dome kultúry sa zišlo 241 seniorov. Počet a záujem, ktorý teší.
O záujme zo strany seniorov hovoril aj Ján Molnár, hodnotil činnosť vlaňajšieho roka, predstavil plány pre rok začínajúci. „Pripravujeme vlakové zájazdy do Zvolena, múzea v Novom Meste na Váhom, exkurziu v Znojme, relaxačný pobyt a v druhom polroku aj návštevu vianočných trhov.“
Miestny odbor Jednoty dôchodcov v Dúbravke združuje dnes až 360 členov, seniorov, ktorí sú súčasťou programov aktívneho starnutia.
„Keď to takto pôjde ďalej, nezmestíme sa ani do kultúrneho domu,“ hodnotil stúpajúci počet členov so svojím povestným úsmevom Ján Molnár.  (lum)
Prezident Andrej Kiska ocenil Dúbravčanku
Pri príležitosti 26. výročia vzniku Slovenskej republiky oceňoval prezident Andrej Kiska začiatkom tohto roku osobnosti. Podujatie sa konalo v koncertnej sále Slovenskej filharmónie v Redute. Uznanie si odnieslo 30 osobností spoločenského a kultúrneho života, z toho tri in memoriam, štátne vyznamenania si prevzalo 15 žien a 15 mužov. Medzi ocenenými bola aj dlhoročná obyvateľka Dúbravky Jana Juráňová. Dúbravské noviny na to upozornila Jana Cviková z Ústavu svetovej literatúry SAV.
Jana Juráňová sa narodila v roku 1957 v Senici, v Dúbravke však žije už
40 rokov. Vyštudovala ruštinu – angličtinu, odbor prekladateľstvo. Po skončení štúdia pracovala, okrem iného, ako dramaturgička Divadla pre deti a mládež v Trnave, kde v spoluautorstve s Blahom Uhlárom vytvorila inscenáciu Téma Majakovskij. Od roku 1990 pôsobila v Slovenských pohľadoch a súčasne pracovala ako komentátorka rádia Slobodná Európa. V tomto období sa podieľala na založení Slovenského centra PEN klubu a Nadácie Milana Šimečku. V roku 1992 s Janou Cvikovou a ďalšími ženami založila feministický vzdelávací a publikačný projekt ASPEKT. Je autorkou viacerých publikácií v knižnej edícii ASPEKT.
Prezident jej udelil štátne vyznamenanie Rad Ľudovíta Štúra prvej triedy za
mimoriadne zásluhy o rozvoj demokracie, ochranu ľudských práv a slobôd a rozvoj literárnej činnosti.
(lum),  Foto: Denník N
Dúbravský knihomoľ alebo stretnutia nielen o knihách
Čitateľský klub Dúbravský knihomoľ má za sebou už päť úspešných stretnutí a aj ambíciu pokračovať do budúcnosti. Má totiž dostatok pravidelných účastníkov, ktorým je táto aktivita sympatická a na stretnutia sa mesiac čo mesiac vracajú.
Čo predchádzalo vzniku Dúbravského
knihomoľa? Jednoduchý nápad.
Nebol ale len z mojej hlavy. Inšpiroval
ma totiž jeden z príbehov z knihy ´Do
plaviek´ od známej slovenskej spisovateľky, scenáristky a režisérky Evy Borušovičovej. V ňom autorka hovorí
o tom, ako môžu takéto zdanlivo banálne čitateľské stretnutia svojich ná-
vštevníkov obohatiť.
Pýtate sa ako? Je pravda, že čítanie
zažíva v posledných rokoch akúsi renesanciu a číta sa naozaj veľa. Dokonca tak veľa, až nadobúdam pocit,
že i čítanie sa stáva akousi konzumnou aktivitou. Robia sa zoznamy pre-
čítaných kníh, ráta sa počet prečítaných stránok a slov, a všetkými týmito literárnymi počtami ohurujeme na sociálnych sieťach.
A pritom vôbec nezáleží na tom, či kníh za rok prečítate tridsať alebo tri. Ide o to, či im dáte šancu osloviť vás,
či vás podnietia k zamysleniu a kladeniu si otázok. Mohlo by sa zdať, že už
len samotným prečítaním kniha splní
svoj účel.
Z literatúry sa ale dá vyťažiť omnoho viac.

Dojmy, názory, postrehy
O prečítanom sa dá aj porozprávať. A
o tom sú aj naše stretnutia. Zdieľame
dojmy z prečítaného a svoj názor s rešpektom a kultivovane konfrontujeme s názormi iných.
Na našich čitateľských stretnutiach tak
pravidelne zisťujem, že aj keď sa všetkým prečítaná kniha páči, každého z nich v nej zaujalo niečo iné. Jeden si všimne zaujímavo použité výrazové prostriedky, druhý skvelo alebo slabšie vykreslené postavy, ďalší poukáže
na nezmyselnú zápletku.
Niekedy sa stane, že jeden z nás so svojím názorom na konkrétnu knihu zostane osamotený – je knihou ako jediný z prítomných nadšený, zatiaľ čo
ostatných vôbec neoslovila. 
Alebo naopak. Môže to byť vekom či rozdielnym množstvom alebo charakterom životných skúseností, avšak každý, aj
osamotený, názor má svoj význam a
svoje opodstatnenie.

Dámy, páni, mladí, starší
Apropo vek – veľmi ma teší, že medzi
pravidelnými účastníkmi Dúbravského
knihomoľa sú zastúpené takmer všetky vekové kategórie – od mladých
osemnásťročných dievčat, dvatsiatnikov a tridsiatnikov, až po rozhľadenú staršiu dámu. Horná veková hranica pre záujemcov neexistuje, spodná je 18 rokov. A samozrejme, rovnako radi
privítame pánov aj dámy.
Knihy nevyberáme žiadnym špeciálnym kľúčom, vždy sa ale snažíme venovať literatúre kvalitnej, alebo aspoň
takej, ktorá vzbudí živú a zaujímavú diskusiu.
V komunitnom centre
Na začiatku bol len nápad a chuť ho zrealizovať. Rovnako dôležité bolo ale
zohnať príjemný priestor, kde by sme
sa mohli stretávať. Oslovila som teda
Betku Šporerovú, riaditeľku komunitného Centra rodiny na Bazovského, ktorú myšlienka čitateľského klubu nadchla. Ochotne nám poskytla priestor a od prvého momentu tejto aktivite fandí a všemožne ju podporuje. Napokon, v jej komunitnom centre nájdu podporu rôznorodé aktivity, ktoré majú spoločné to, že prinášajú zaujímavé vyžitie pre Dúbravčanov a
stmeľujú dúbravskú komunitu. Týmto by som chcela povzbudiť aj iných, ktorí by radi v Centre rodiny viedli kreatívnu, pohybovú, alebo akúkoľvek inú záujmovú aktivitu, aby Betku alebo jej kolegyne smelo kontaktovali. Kontakty ľahko nájdete na stráne www.centrumrodiny.sk
Nenechajte sa odradiť, ak sa vám váš
nápad zdá nezvyčajný alebo priveľmi
špecifický, ak totiž človeka niečo baví,
je takmer isté, že sa nájdu aj iní, ktorí
sa k nemu pridajú.
Najbližšie stretnutie Dúbravského knihomoľa bude v utorok 5.marca 2019 
o 18:00 v priestoroch Centra rodiny na
Bazovského 6. Budeme sa rozprávať
o knihe ´Vyhnáni Gerty Schnirch´ od
českej spisovateľky Kateřiny Tučkovej. Vstupné je 1 euro.
Lenka Janotková
Majstrovstvá v squashi aj na sklenenom kurte
Slovenský squashový sviatok je tento rok naplánovaný na 13. - 16. marca. Počas týchto dní sa totiž v nákupnom centre Bory Mall a v dúbravskom športovom-relaxačnom centre IMET uskutočnia CDESK Majstrovstvá Slovenska v squashi. Pôjde už celkovo o 23. Majstrovstvá Slovenska v tomto dynamickom raketovom športe. Obhajovať svoje tituly budú Miroslav Celler a Klára Kohlerová.
V nákupnom centre Bory Mall bude postavený špeciálny a atraktívny sklenený kurt, na ktorom sa objavia tí najlepší hráči a hráčky Slovenska. Viacero zaujímavých zápolení budeme mať možnosť sledovať aj v dúbravskom centre IMET, kde toto podujatie začne kvalifikačnými súbojmi presne 13. marca.
V nákupnom centre sa môžeme tešiť
nielen na zaujímavé súboje, ale aj na
bohatý program. 
Pre viacero informácií ohľadom celého podujatia sledujte nasledujúce stránky:
www.squash.sk 
a www.squash-ms.sk.
(red)
Dúbravka našla fotky roka. Snímky panelákov, zákutí aj západov Slnka
Dúbravské noviny a Dúbravské múzeum organizovali fotografickú súťaž verejnosti. Skončila výstavou v Dome kultúry Dúbravka. Pozrieť sa dá do konca marca.
Mnohé fotky na sociálnej sieti, tisíce fotografií v počítačoch, z podujatí, z občianskych udalostí, zo škôl, koncertov, zasadnutí poslancov...
Tak sa pomaly rodila idea. Pri editovaní fotografií na internet, zalamovaní novín. Veľa fotografií a pohľadov.
Ako však nájsť tie zaujímavé, získať netypické pohľady na Dúbravku a možno aj spoznať nové miesta?
Na jeseň minulého roku tak vznikla myšlienka vyhlásiť fotosúťaž – Dúbravská fotka roka. Od myšlienky nechýbalo veľa k realizácii a koncom roka 2018 sa začali prihlasovať snímky, autori, fotografi. Napkon sa nazbieralo viac ako 50 snímok od takmer 30 autorov. Vznikla zbierka hodná pozornosti, vystavenia aj archivovania. 
Pohľady, ktoré pohladia. Prišli klasické zábery, netradičné pohľady, predzáhradky aj paneláky. 
Víťazov vyberali z anonymne označených snímok odborníci z mediálnej rady, o cene „internetu“ rozhodovala verejnosť hlasovaním. Všetko predstavila vernisáž s názvom Dúbravská foto roka, ktorú organizovali Dúbravské noviny spolu s Dúbravským múzeom. 
Všetci autori fotografií si odniesli nové knižky o Dúbravke a najúspešnejší aj drobné „dúbravské“ darčeky v podobe knižky.
V tejto súťaži však nešlo o víťazstvo, tú naj fotku, ale o to ukázať, predstaviť, možno sa aj zamyslieť, čo všetko Dúbravka ponúka a ukrýva...
Dúbravka je mimoriadne fotogenická a bohatá na zvláštne svetelné úkazy, povedal vo svojom hodnotení kurátor výstavy Ľubo Navrátil a dodal, že zrejme preto sa autori zamerali na tematiku krajiny, dúhy, sídliskovej architekrúry, nočných zátiší a podobne. Menej bolo reportážnych záberov z kultúrnych a športových podujatí a snímok ľudí. 
Vyše päťdesiat súťažných fotografií aj preto organizátori doplnili výberom reportážnych záberov redakcie Dúbravských novín, ktoré mapovali hlavne kultúrne dianie v mestskej časti počas minulého roka.
Vo vynovených priestoroch Galérie DKD budú fotografie umiestnené do polovice apríla.
Lucia Marcinátová

Ceny verejnosti:
Mária Jakubjaková
Evelína Fintorová
Božena Žilinská
Ocenenia mediálnej rady:
Lucia Poliačková
Janko Velebný
Mária Sýkorová
Dúbravskí hasiči chránia majetok a životy už štoštyridsať rokov
Prvé zmienky o organizovaných jednotkách určených na hasenie požiarov pochádzajú až z dôb starovekého Ríma. Vtedy boli zriaďované za mestom stanice s posádkou až 500 otrokov (nazývané prefectures urbi), ktoré zasahovali pri požiaroch mesta. Požiare boli v tých časoch veľmi časté, keďže množstvo patricijov zarábalo na tom, že sa stavalo rýchlo a lacno. Domy mali obyčajne drevené stropy, podlahy a nábytok, a boli až 5 poschodí vysoké. Hasilo sa vtedy len vodou (čerpaná z fontán, studní a riek) a tlmičmi, ktorými sa oheň utláčal. Po zániku starovekého Ríma bola počas stredoveku organizovaná hasičská činnosť zabudnutá a prešla do povinnosti všetkých občanov mesta. Mestá si samostatne upravovali nariadenia na ochranu pred požiarmi. Vo väčšine miest museli majitelia domov, okrem samotnej likvidácie požiaru, mať vo výbave domu aj vedro a rebríky. V Dúbravke vznikol dobrovoľný hasičský zbor na uhorské pomery relatívne skoro – naši hasiči tento rok oslavujú už 140. výročie svojho vzniku.
Začiatky hasičstva v Uhorsku
Hasičské zbory, avšak len dobrovoľné
alebo obecné, sa v Uhorsku začali zakladať až v 18. storočí. Nadväzovali tým na zákony cisára Jozefa II., ktorý
roku 1788 vydal prvý požiarny poriadok. V roku 1888 bolo dané do platnosti nariadenie, podľa ktorého mali byť v každej obci s vyše 50 usadlosťami zriadené hasičské zbrojnice.
Najstarší hasičský zbor v Uhorsku vznikol v roku 1863 v Pešti a už o štyri
roky na to, v roku 1867, bol založený
dobrovoľný hasičský zbor v Prešporku.

Paša Széchenyi
Edmund Széchenyi bol synom známeho politika Štefana Széchenyiho, Štúrovho súčasníka. Pokladá sa za zakladateľa uhorského hasičstva.
Narodil sa v Bratislave a krstený bol v Dóme sv. Martina. Ako 21-ročný sa dostal do Budapešti, kde sa zaoberal azda všetkými druhmi dopravy.
Počas pobytu na londýnskej svetovej výstave sa dostal do kontaktu s tamojšími hasičmi organizovanými v tzv. Fire Brigade, kde si uvedomil potrebu modernej protipožiarnej ochrany.
Po návrate do vlasti získal podporovateľov a tak v roku 1863 mohla v Pešti vzniknúť prvá dobrovoľná hasičská jednotka, ktorá sa v roku 1869 zjednotila s Krajinskou telocvičnou jednotou (Nemzeti Torna Egylet) a na hasičských autách zakúpených Széchenyim v Londýne sa mohol začať výcvik. Takto v roku 1870 vznikol Uhorský krajinský hasičský spolok (Magyar Országos Tűzoltó Szövetség), ktorý už združoval ndobrovoľných aj profesionálnych hasičov.
Széchenyi sa neskôr stal svetovo uznávaným odborníkom na protipožiarnu ochranu a po veľkých požiaroch v Konštantinopole zorganizoval aj turecké hasičstvo, za čo vraj ako jediný kresťan dostal titul paša bez toho, že by sa musel vzdať svojej viery.

Majster šermu Martinengo
Hoci sa narodil v Záhrebe, pochádzal zo starej talianskej rodiny, ktorej korene siahajú až do prelomu prvého a druhého tisícročia. Už vo svojej mladosti sa prejavoval ako vynikajúci šermiar. Stal sa týmto svojím športovým umením známym po celej strednej Európe. V roku 1844 Viedeň opustil a usadil sa v Bratislave. Tu, v hostinci U zeleného stromu (dnes Carlton) založil v roku 1844 I. Uhorský telocvičný a šermiarsky spolok, medzi jeho žiakov
patrili arcivojvoda Jozef, gróf Ľudovít
Batthyányi, neskorší ministerský predseda ale aj revolučne zmýšľajúci poslanec uhorského snemu Mikuláš Wesselényi. V roku 1888 sa Martinengo spomína ako čestný predseda Bratislavského šermiarskeho spolku.
Ferdinand de Martinengo pôsobil v Bratislave okrem športu aj v iných oblastiach. V roku 1867 založil prvý zbor dobrovoľných hasičov. 
Angažoval sa v zavádzaní telesnej výchovy do školského vyučovania. Sám vyučoval na Vyššej reálnej škole kráľovského slobodného mesta Bratislava taliančinu a gymnastiku. Založil aj Spolok na podporu chudobných študentov bez rozdielu náboženstva. Za túto prácu ho ocenilcisár František Jozef I. viacerými vyznamenaniami. Najvýznamnejšie z nich sú Zlatý záslužný kríž a Rytiersky rad. Jeho prínos je dokumentovaný aj tým, že na jeho pohrebe sa zúčastnila aj časť kráľovskej rodiny.
Pochovaný je na Ondrejskom cintoríne v Bratislave. Hlavným vchodom rovno a asi v 2/3 tejto uličky vpravo je jeho náhrobný kameň. Magistrát hlavného mesta Slovenskej republiky si prácu Ferdinanda Martinenga v prospech mesta uctil tým, že po ňom jednu z ulíc mestskej časti Staré Mesto v lokalite Machnáč pomenoval Martinengova ulica. 

Hasiči za prvej ČSR
Po vzniku Československej republiky
v roku 1918 bol založený Zväz dobrovoľného hasičstva Československa. Dobrovoľné hasičské zbory na území Slovenska zastrešovala Slovenská zemská hasičská jednota, založená roku 1922 v Trenčíne. Tá združovala roku 1939 až 3 221 dobrovoľných hasičských zborov s 65 471 členmi. Profesionálne zbory boli vo vtedajších časoch zriedkavé (len v niektorých veľkých mestách), najčastejšie boli dobrovoľné a obecné resp. mestské jednotky.
Prvý zákon, ktorý podriadil hasičské zbory pod kompetenciu ministerstva vnútra, bol zákon č. 62/1950 Zb. o ochrane pred požiarmi a inými živelnými pohromami, prijatý v novom povojnovom Československu. Ten nariaďoval zriadenie profesionálnych,
mestských a závodných hasičských útvarov v mestách s vyše 50 000 obyvateľmi a na miestach podľa rozhodnutia národného výboru. Neskôr bola zriadená Ústredná správa štátneho požiarneho dozoru v Prahe, ktorá zodpovedala za protipožiarnu bezpečnosť v štáte a Československý zväz požiarnej ochrany združujúci dobrovoľné hasičské jednotky.

Po vzniku Slovenskej republiky
Po rozdelení Československa na Slovensko a Česko došlo k reorganizácii hasičstva. K 1. aprílu 2002 bol uzákonený Hasičský a záchranný zbor, pod ktorý (okrem podnikových) patria všetky profesionálne hasičské zbory na území Slovenska. Vznikla tiež Dobrovoľná požiarna ochrana Slovenskej republiky zastrešujúca dobrovoľné, mestské a obecné hasičské zbory. Okrem toho boli v mnohých firmách a dopravných spoločnostiach zriadené závodné hasičské zbory a jednotky.
V roku 2013 minister vnútra Robert Kaliňák navrhol reformu umožňujúcu, aby boli dobrovoľní hasiči viac využí-
vaní pri zásahoch. Ich nasadenie vykrýva miesta kam dojazd profesionálnych hasičov trvá 30 minút a viac.

Hasiči v Dúbravke
Dúbravský protipožiarny zbor bol založený v roku 1879. V tom čase mali hasiči jednu ručnú striekačku ťahanú koňmi a jeden veľký sud na vodu, ktorý bol z bezpečnostných dôvodov stále naplnený, pretože vody bolo málo. V obci boli dve obecné studne, jedna pod kostolom sv. Kozmu a Damiána (Horanská) a jedna pri malom kostolíku. V celej dedine bolo 16 studní. Keď vypukol požiar, voda sa
ručne nalievala do hasičskej striekačky.
V roku 1926 bola približne v strede Jadranskej ulice postavená hasičská zbrojnica. O štyri roky neskôr kúpili hasiči z obecných peňazí novú striekačku s vahadlom na ručný pohon, ale stroj už mal hadicu, tzv. savicu, takže voda sa mohla ťahať do nádrže
i z niekoľkých metrov a odtiaľ sa hadicami dopravovala až na miesto po-
žiaru.
Vybudovanie obecného spádového vodovodu v roku 1936 malo pre hasičstvo veľký význam, pretože dovtedy vodu čerpali zo studní a z vodnej nádrže pod kostolom. V roku 1957 bolo v obci už 112 studní a v roku 1958 bola obec napojená na mestský vodovod.
Zachované zápisy svedčia o pestrej činnosti hasičského zboru. Okrem pomoci pri kalamitných situáciách sa rozví jala kultúrna činnosť. Usporadú-
vali zábavy na Silvestra a na Trojicu, keď obcou prechádzala procesia Bo-
žieho tela. Na procesii išli hasiči v unifo rmách v štvorstupoch, neskoršie v trojstupoch. Tieto zábavy boli obľú-
bené nielen u Dúbravčanov, ale chodila na ne aj mládež z okolitých dedín. Okrem toho hasiči ochotnícky nacvičili vyše dvadsať divadelných hier, ktorých zoznam sa zachoval v Pamätnej knihe.

Zasahovali aj pri požiari Židovne
V roku 1948 dostali hasiči motorovú striekačku. Keďže nebola najnovšia, po večeroch ju opravovali. V tom roku
sa brigádnicky podieľali aj na rekonštrukcii novej požiarnej zbrojnice, kde
odpracovali vyše 600 hodín. V roku 1989 dostali dúbravskí hasiči vozidlo
CAS 25. 
Dúbravskí hasiči sa vyznamenali pri hasení požiaru v tzv. Židovni 17. mája
1913. V novších časoch zasahovali pri veľkých lesných požiaroch na Zá-
horí v deväťdesiatych rokoch. 

Kronika sa nedochovala
Žiaľ, kronika hasičského zboru sa nezachovala, ale poznáme mená niektorých dlhšie pôsobiacich veliteľov: Anton Becher, Michal Illiť, Felix Ružovič, Miroslav Granec, Vojtech Krajčovič, Otto Velický, Dimitrij Škriňa. V súčasnosti je veliteľom dobrovoľných
hasičov Matej Filípek.
Dúbravskí hasiči sú i dnes neodmysliteľnou súčasťou Dúbravky. Okrem ochrany majetku proti požiarom sa aktívne zapájajú do kultúrneho diania. Počas dúbravských hodov sú dôležitou súčasťou čela sprievodu a každoročne organizujú hasičské preteky za účasti dobrovoľných mužských a ženských hasičských zborov z okolitých mestských častí, obcí a miest. 

spracoval Ľubo Navrátil
Foto: Archív DM
Tretí obvod: Územie komunity pri stredisku, oblasť rozvoja aj cyklistických plánov
Vznikajúca pešia zóna pri Zdravotnom stredisku Saratov, živá komunita pri ihrisku Nejedlého,
základná aj materské školy, diskutovaná ubytovňa Fortuna, plánovaný cyklomost a spojenie Dúbravka – Lamač, no aj nové domy a celé nové ulice okolo Obchodného domu Dubrawa. Podobne ako 2. volebný obvod aj 3. mení výstavba. Pribúdajú obyvatelia, mení sa sídlisko, zahusťuje doprava, komplikuje parkovanie...
Ajv tomto čísle pokračujeme v predstavovaní obvodov. Ako sa vraví do tretice, všetko dobré. Takže
dnes 3. obvod.
Opäť sme oslovili zvolených poslancov, popýtali sa
ich na ich plány, predstavy a obľúbené miesta. Nevynechali sme ani anketu v uliciach, boli sme zvedaví, čo obyvateľov lokality trápi a čo by v uliciach
3. obvodu privítali. 
Nech sa páči, spoznajte svojich poslancov...

Ing. Marián Bohunský
bohunskymarian@gmail.com
V komunálnej politike Dúbravky je prvé volebné obdobie, je členom Komisie športu. O verejný život, samosprávu, šport sa však zaujíma už dlhšie - v rámci 29-ročných
pracovných a iných odborných skúseností má pravidelný kontakt s volenými zástupcami verejnej správy (členovia Komisie kultúry a športu, zamestnanci mestských častí, magistrátu, zamestnanci mestských príspevkových organizácií, Mestskej polície, BKIS a podobne) ako aj štátnej správy.
Na rôznych pozíciách pôsobí od roku 1989 v Správe telovýchovných a rekreačných zariadení hlavného mesta Slovenskej republiky Bratislavy – STARZ. Pracovné skúsenosti má aj ako vedúci prevádzky Areálu zdravia Zlaté piesky, Plavárne Pasienky a letných kúpalísk. Aktívne pôsobil aj v Bratislavskej hokejbalovej lige.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
Ako nový poslanec sa chcem v prvom rade poďakovať voličom tretieho obvodu za dôveru, ktorú mi vo voľbách prejavili. Je to pre mňa nová životná skúsenosť a zároveň výzva. Verím, že ich dôveru nesklamem. Mojím plánom je aktívna podpora a naplnenie
spoločného programu, na ktorom sme sa spolu s kolegyňou a kolegami poslancami za tretí obvod zhodli. Ide hlavne o doriešenie spôsobu využitia tzv.
„strašiakov“, ktoré v našom obvode máme, a to:
■ spracovanie štúdie a následná realizácia využitia
schátranej budovy na ul. Kpt. Rašu tak, aby tento objekt ako aj blízke okolie mohlo slúžiť v prospech mladej ako i tej staršej generácie,
■ podpora začatia konania na odstránenie stavby na Saratovskej ul. – bývalá PNS,
■ rekonštrukcia a oprava chodníkov na Saratovskej.
Vzhľadom na to, že celý svoj profesijný život sa venujem športu, oddychu a rekreácii, je mojou osobnou prioritou podpora budovania menej finančne náročných športovísk zameraných nielen na deti, ale hlavne na dospievajúcu mládež a seniorov. Rád by som aj preveril možnosť spolupráce s magistrátom pri rekonštrukcii a sfunkčnení bazéna a telocvične v objekte školy na Batkovej.
2. Aké je vaše obľúbené miesto v 3. obvode, kam radi chodíte?
Dúbravka je pre mňa najkrajšia mestská časť v Bratislave s blízkym kontaktom s prírodou, množstvom
zelene ako aj relatívne dobrou infraštruktúrou a služ
bami pre obyvateľov. Ak mám určiť moje najobľúbenejšie miesto, tak musím povedať, že rád sa vraciam na miesta, kde som vyrastal. Je to športový areál s detským ihriskom na Sokolíkovej ulici a prechádzky v okolí Tavarikovej osady. V poslednom čase rád navštevujem aj kultúrne a spoločenské akcie, ktoré sa konajú v ako i pred Domom kultúry.
3. Aký je podľa vás najväčší problém ulíc 3. obvo
du?
Dúbravka, tak ako aj iné mestské časti má určite viac svojich problémov, ale zameral by som sa hlavne na nasledujúce dva: 
Po prvé je to parkovanie. Podporím budovanie nových parkovacích plôch v problémových lokalitách a
rád by som vplýval aj na občanov, aby nemali obavy
z možnej výstavby nízko podlažných parkovacích domov na vhodne učených miestach. V oblasti parkovania je určite nevyhnutné v spolupráci s magistrátom prijať novú parkovaciu politiku tak, aby ten,
kto si za parkovanie zaplatí a je obyvateľom mestskej časti, mal aj možnosť v skutočnosti zaparkovať
na dostupnom mieste k svojmu bydlisku.
Druhým problémom je poriadok, čistota, údržba a starostlivosť o zeleň. V záujme vyriešenia tohto problému a zlepšenia úrovne čistoty v mestskej časti sa
prikláňam k možnosti zvážiť založenie malého obecného podniku verejnoprospešných služieb.

Tomáš Husár
tomhusr@gmail.com
Poslancom za 3. obvod v Dúbravke je už druhé volebné obdobie. Druhé obdobie je aj predsedom Komisie životného
prostredia, bezpečnosti a pori
adku. Aktívne sa podieľal a podieľa na obnove zastávok MHD, vzniku komunitnej zá hrady na Dražickej, podpore
budovania kontajnerových stojísk a detských ihrísk.
Patrí k iniciátorom cykloprepojenia, vzniku cyklolávky Dúbravka – Lamač. Pracovne pôsobí v rámci podnikania so zdravou detskou stravou. V Dúbravke navštevoval Základnú školu na Sokolíkovej ulici a Gymnázium Bilikova.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
Osobne dúfam, že celé štyri roky vydrží dobrá a funkčná spolupráca medzi magistrátom a Dúbravkou, vďaka ktorej by sme vedeli realizovať niektoré dlho odkladané projekty. Ide napríklad o opravu zni-
čeného chodníka na Saratovskej (okolo zastávky Drobného). V našom obvode máme tiež "problém" na ZŠ Nejedlého kvôli niektorým deťom z Fortuny, verím však, že s nástupom nového riaditeľa dokážeme zlepšiť podmienky a vzdelávanie aj na tejto škole. Mojím najväčším snom však je, aby sa už nikde nič nezaseklo a aby sa v priebehu tohto volebného obdobia spustila výstavba a prevádzka cyklolávky do Lamača, na ktorej pracujeme už od roku 2015.
2. Aké je vaše obľúbené miesto v 3. obvode, kam radi chodíte?
Vyslovene jedno vytipované miesto nemám v našom obvode, páči sa mi ako po zmenách z 2015/2016 vyzerá "pešia zóna" na Nejedlého, ktorá je definitívne očistená od áut. Chápem, ak so mnou niekto, kto kvôli tomu nemá kde zaparkovať, nebude súhlasiť, ale za touto aktivitou si stojím. Každý by chcel parkovať rovno pod oknom, no vždy je to na úkor niečoho, v tomto prípade to boli deti, chodci a seniori, čo sú oproti autám tie najzraniteľnejšie skupiny obyvateľstva. Žijeme v roku 2019 a takto ľudia parkujú možno v Moldavsku, a snáď sme ako spoločnosť už trochu ďalej...
3. Aký je podľa vás najväčší problém ulíc 3. obvo
du?
Ako v celej Dúbravke, je to problém s parkovaním, teraz to aktuálne vidíme napríklad na Trhovej. Bohužiaľ, na nás opäť vyskočil kostlivec zo skrine, keď
Billa obmedzila parkovanie. Každopádne s rozhodnutím Billy súhlasím a plne mu rozumiem, no zároveň dúfam, že sa podarí vyjednať aspoň otvorené rampy mimo otváracích hodín. Skôr je škoda, že na
Trhovej bol v pláne parkovací dom, ktorý zamietli sami obyvatelia, a to len kvôli 3-4 mesiacom nepohodlia pri parkovaní a chvíľkovému zvýšeniu hluku a prašnosti. Súkromný investor od toho samozrejme
ustúpil, aj keď to bol pre Dúbravku dobrý projekt), ktorý už mohol byť v tomto čase postavený a naplno
využívaný.

JUDr. Dušan Mikuláš
dusan.mikulas@gajdosik.net
Poslancom mestskej časti Dú-
bravka je od roku 2010. Aktívne pôsobí a stál pri zrode Bezplatnej právnej poradne, ktorá pomáha Dúbravčanom na miestnom úrade od roku 2015. Je predsedom Komisie územného rozvoja, výstavby, dopravy a podnikateľských aktivít. Profesijne pôsobí ako advokát činný najmä v občianskom práve, obchodnom práve, trestnom a správnom práve. Medzi svoje záľuby zaraďuje šport,
hudbu a automobily.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
V treťom volebnom obvode, kde v podstate žijem od
malička, by som rád nastolil poriadok, či už ide o parkovanie, o verejné priestranstvo, najmä zeleň alebo
starostlivosť o cesty. V ostatnom čase sa síce vytvorili parkovacie miesta, niekedy bez predchádzajúceho prekonzultovania s obyvateľmi, čo nie vždy viedlo k pozitívnym ohlasom. V prvom rade je nutné
poukázať na to, že nielen naša mestská časť nemá
svoju vlastnú parkovaciu politiku, ale nemá ju ani hlavné mesto. Táto situácia spôsobuje to, že k nám
neustále pribúdajú ďalšie a ďalšie autá, ktoré ľudia
parkujú takmer všade, kde sa im zachce. Často sú
to chodníky, čo obmedzuje, niekedy až ohrozuje chodcov. Mestská polícia nemá kapacity ani len čiastočne riešiť takéto dopravné priestupky. Preto bude v prospech obyvateľov Dúbravky nutné riešiť
zvislé a vodorovné dopravné značenie tak, aby nevznikali kolízne situácie medzi vodičmi a chodcami,
obzvlášť na miestach pri školách a škôlkach. Starostlivosť o verejnú zeleň a aj o chodníky v sú časnosti zabezpečuje ako mestská časť, tak aj hlavné mesto. Privítal by som veľmi konštruktívne riešenia v tejto oblasti, ktorých výsledkom by bolo zverenie takýchto úsekov výlučne do starostlivosti našej mestskej časti, ktorá si vie dôraznejšie a aktívne sledovať potreby údržby. S hlavným mestom by však bolo nutné dohodnúť sa na financovaní tejto činnosti, mesto bolo odbremenené od činností údržby a mestská časť by nemusela sledovať, čo jej patrí a čo nie, jednoducho by zabezpečovala údržbu v celom rozsahu. Rád by som dospel k tomu stavu, aby si naša mestská časť dokázala bez potreby neustálej urgencie iných orgánov spraviť poriadok na svojom území sama. Rád by som sa vrátil do tých čias, kedy sa ľudia starali aj o svoje okolie, teda nielen o svoj byt, o svoje auto, ale aj o okolie svojho domu a podobne. Bolo by veľmi pekné, keby sa motivovali aj občania Dúbravky k tomu, robiť našu mestskú časť krajšou.
2. Aké je vaše obľúbené miesto v 3. obvode, kam radi chodíte?
Ako dieťa som mal v treťom obvode rôzne miesta, kam som rád chodil. Teraz sa tam snažím chodiť s mojím synom. Ide napríklad o ihrisko pri lekárni zo zadnej strany Nejedlého, ako aj priľahlá pešia ulička, kde sa nám podarilo vďaka vedeniu mestskej časti zbaviť divoko parkujúcich vozidiel. Rád sa prejdem so synom všade, kde som lietal na bicykli po okolí nášho domu.
3. Aký je podľa vás najväčší problém ulíc 3. obvodu?
Najväčším problémom 3. obvodu je v súčasnosti stále verejný poriadok, teda sú to či už nesprávne parkujúce autá, veľa neporiadku na uliciach, čo spôsobuje často aj absencia uzatvárateľných kontajnerových stojísk. Keďže sú mnohé smetiaky iba voľne postavené pred bytovkami, veľakrát sú buď preplnené alebo zostávajú otvorené, no a potom ich obsah nájdete všade možne. Privítal by som aktívnu komunikáciu vedenia mestskej časti so správcami bytových domov, ktorí už aj v súčasnosti majú možnosť získať dotáciu od mestskej časti na takéto kontajnerové stojiská s cieľom vytvárať vhodne umiestnené uzatvárateľné kontajnerové stojiská.
Na záver by som chcel veľmi poďakovať vedeniu mestskej časti, ako aj všetkým zamestnancom, ktorí sa aktívne podieľajú na zveľaďovaní Dúbravky, za ich činnosť a naďalej ich budem z funkcie poslanca v plnom rozsahu podporovať. Dúbravka už za volebné obdobie 2014-2018 značne pokročila v pozitívnych zmenách a treba v ďalšom volebnom období pokračovať a podporovať ich, aby sme sa tu mohli cítiť dobre.

Mgr. Matej Nagy
strato@zoznam.sk
Miestnym poslancom v Dúbravke je od roku 2014. V tomto volebnom období je predsedom Komisie sociálno-zdravotnej a bytovej. Od roku 2009 dodnes pôsobí ako Riaditeľ nízkoprahového programu  pre deti a mládež ICHTYS Bratislava. Študoval liečebnú pedagogiku na Pedagogickej fakulte Univerzity Komenského Bratislava. Ako vraví, chce svoje skúsenosti, vedomosti a schopnosti využiť pre pomoc deťom a mladým, ktorí ju potrebujú.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
Myslím, že obyvateľov tretieho obvodu by potešilo, keby sa podarila vytvoriť oddychová zóna park. Máme síce na Lysákovej športový areál, ale nemáme tam žiadny park ako na Beňovského alebo Pekníkovej. To je zároveň môj osobný sen pre náš
obvod.
2. Aké je vaše obľúbené miesto v 3. obvode, kam radi chodíte?
V treťom obvode sú miesta, ktoré majú svojho genia loci. Znie to trochu paradoxne, ale mám rád lokalitu Na vrátkach, kde sú staré sklady a tiež zvyšky poľa. Je tu aj pamätník na bitku pri Lamači.
3. Aký je podľa vás najväčší problém ulíc 3. obvodu?
Môj pohľad na to, čo je problematické v treťom obvode, bude trochu nekonvenčný. Celá táto lokalita je výrazne sídlisková. Dom je na dome a v uliciach parkuje množstvo áut. Toto spolu súvisí. Ak by sa nám podarilo upratať autá z ulice do garáží, získame viac vzdušnosti v uliciach. Vynikli by aj kúsky zelene, ktoré tvoria teraz kulisu pre parkujúce autá. K tomu patria aj kontajnerové stojiská, ktoré môžu vznikať, veď podporujeme ich budovanie. Môžu sa stať estetickým prvkom, na rozdiel od voľne stojacich kontajnerov.
Do tretice vnímam ako problém dynamickú dopravu, a to najmä na Nejedlého. Stačí tu málo, aby autá nešli len jednou ulicou, je potrebné dobre pripomienkovať projekt Strabagu, aby sa opäť dalo ísť autom na ulicu Na vrátkach. 
S týmto súvisí aj cyklodoprava. Neexistujú tu žiadne cyklotrasy a ani napojenia na existujúce.
Štvrtou výzvou je nová výstavba na Agátovej. Momentálne sa do tejto výstavby zasahuje minimálne. Vnímam, že v projektoch chýba zeleň a tiež ďalšia občianska vybavenosť, hlavne škôlka. Riešením je pracovať na zonálnych štúdiách, ktoré by zaregulovali index zelene a zastavenej plochy a priestor pre občiansku vybavenosť.

Ing. Ján Palárik
palarik3vo@gmail.com
Poslancom miestneho zastupiteľstva v Dúbravke je od decembra 2017. Je členom ekonomickej komisie a komisie životného prostredia, bezpečnosti a poriadku. Pracovne pôsobí vo verejnej správe - Slovenská správa ciest IVSC Bratislava ako referent verejného obstarávania. Je absolventom Strojníckej fakulty STU Bratislava, odbor manažment strojárskych podnikov. K jeho záľubám patrí turistika a záhradka. Hovorí, že z pozície nezávislého poslanca chce kontrolovať využívanie verejných financií tak, aby tieto boli vynakladané účelne, tra nsparentne, na základe prehľadného verejného obstarávania.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
Mojím snom a plánom zároveň je zriadiť v našej mestskej časti zberný dvor. Predpokladám, že blízkosť takého miesta v mestskej časti by umožnila obyvateľom Dúbravky nepotrebný odpad likvidovať v oficiálnom zariadení. Domnievam sa, že odpad, ktorý sa zhromažďuje v kontajnerových stojiskách, na nelegálnych skládkach najmä v okolí Agátovej ulice by už „nehyzdil“ naše okolie. Aj preto som prejavil záujem pracovať v komisii životného prostredia, bezpečnosti a poriadku s cieľom zlepšiť situáciu v oblasti životného prostredia. Na základe predchádzajúcich skúsenosti zo štátnej služby sa chcem aktívne podieľať na zlepšovaní situácie aj v oblasti bezpečnosti a poriadku v spolupráci so štátnou a mestskou políciou. 
2. Aké je vaše obľúbené miesto v 3. obvode, kam radi chodíte?
Špeciálne v 3. obvode nemám nejaké vyhradené obľúbené miesto, ktoré by som preferoval. Dúbravka a jej okolie je krásna sama o sebe. Rád však relaxujem v športovom areáli na Lysákovej ulici. Mám záhradku v záhradkárskej osade Harmincova, kde si pri práci rád „vyčistím hlavu“ a naberám energiu. Taktiež nevynechávam prechádzky po Dúbravke a blízkej Devínskej Kobyle.
3. Aký je podľa vás najväčší problém ulíc 3. obvodu?
Podobne, ako sa vyjadrovali aj moji kolegovia z 1. a 2. volebného obvodu v predchádzajúcich číslach Dúbravských novín, aj v 3. obvode je azda najväčším problémom parkovanie. Okrem toho z môjho pohľadu je problémom aj ul. Na vrátkach, ktorá sa stále viac stáva obľúbenou a prehustenou komunikačnou tepnou pri výjazde z Dúbravky, a to v napojení sa na ul. Janka Alexyho na diaľnicu pri pumpe LPG - žst. Lamač. Výjazdy/vjazdy z/do Dú bravky však bude treba riešiť komplexne, čo budem podporovať. Neuralgickým bodom je tiež križovatka na obratisku električiek, t. j. ulíc Dúbravčická, Saratovská a Pri kríži, kde často dochádza ku kolíziám chodcov s autami a bude treba riešiť jej bezpečnú priechodnosť napr. semaformi.

Mgr. art. Magdaléna
               Škrovanová
magda.rosova@gmail.com
Poslankyňou Dúbravky sa stala po novembrových komunálnych voľbách, je členkou ko misie školstva a mládeže. V Dúbravke pôsobí v Komunitnom centre Christiana na Bagarovej ulicu, venuje sa dobrovoľníctvu. Vyštudovala Vysokú školu výtvarných umení v Bratislave grafiku a iné média. Ako grafická dizajnérka pracovala pre Nadáciu pre deti Slovenska.
1. Aký je váš plán či osobný sen pre 3. obvod. Čo by ste chceli zmeniť, zlepšiť?
Okrem priorít, ktoré sme si s kolegami stanovili, je mojím osobným snom, aby sme v Dúbravke a zvlášť v našom obvode podchytili deti a mladých ľudí. Vytvorili im dobré podmienky pre rozvoj, voľný čas a zapojili ich aktívne do života v mestskej časti.
Na to je dôležité otvoriť dialóg a mapovať ich potreby. To môžeme posilniť napríklad návštevami a diskusiami na školách. Ďalšou možnosťou je vytvorenie žiackej rady, ako poradného orgánu zastupiteľstva. Mladú generáciu môžeme viac zapájať do riešenia problémov Dúbravky, ktoré sa ich týkajú.
Dôležitá je tiež podpora lokálnych aktivít občanov, ktoré rozvíjajú komunitný život.
2. Aké je vaše obľúbené miesto v 3. obvode, kam radi chodíte?
Mimoriadnym miestom je ihrisko pri lekárni. OZ Späť pod stromy vytvára nielen príjemné ihrisko, ale aj priestor pre komunitu. Aktuálne sa do blízkosti sťahujeme, teším sa, že sa budeme môcť zapojiť. 
3. Aký je podľa vás najväčší problém ulíc 3. obvodu?
Parkovanie. Ale aj neprehľadnosť. Nové ulice vytvárajú zvláštnu spleť, v ktorej sa ťažšie orientuje a spoločný verejný priestor. Ten je dôležitý, aby sme tu nežili anonymne.
Pripravila: Lucia Marcinátová
Foto: Archív DN
Čo by ste privítali alebo čo vás trápi v uliciach 3. obvodu?

Štefánia 
V prvom rade by sa malo upratať parkovanie. Časť ulice pri Materskej škole Ušiakova má vyznačené parkovanie, časť nie. Stáva sa, že sa nedajú pre parkujúce autá vyniesť kontajnery, nevedia prejsť smetiari. Trápením sú tiež psičkári, keď má jeden človek pre potešenie jedného psa to je v poriadku, ale mať v byte dvoch, troch psov... to je veľa. Psíčkari by mali byť ohľaduplnejší.
Linda 
Pouličné lampy verejného osvetlenia nedávno opravili, takže už večer svietia. Parkovanie je podobne ako v celej Bratislave naozaj vážny problém, po siedmej nezaparkujete, často musíme zastaviť auto ďaleko od domu, v ktorom bývame. Malo by sa riešiť aj parkovanie áut na Trhovej ulici, tam je zlá statická doprava, autá stoja na ceste a niekedy aj na tráve.  Som psíčkarka, bol by fajn výbeh pre psov, no viem, že ho asi nie je  ani kde urobiť.
Jozef 
Bývam tu od roku 1973, pamätám, ako som chodieval  v pracovných čižmách cez sídlisko vo výstavbe na zastávku. Čistota a kosenie je v poriadku, vidíme ich v uliciach, ako upratujú. Navrhol by som doplniť priechod pre chodcov pri Materskej škole Ušiakova.
Ján 
Chodník pri materskej škole na Bílikovej ulici nie je dorobený, končí „nikde“.  Bývam tu už dlho, jazdievam autom aj mestskou hromadnou dopravou, striedam to. Privítal by som zmenu schátraného objektu na Ulici kpt. Rašu, je to schátrané a je tam veľký neporiadok.
Pavel 
V Dúbravke bývam už asi štyridsať rokov, je to bývanie na sídlisku. Chodníky majú byť pre ľudí, navrhol by som zlepšiť ich stav, poopravovať ich. Často sú vyšliapané, s dierami. Som už na dôchodku, z dopravy teraz využívam viac mestskú hromadnú dopravu.
Petra 
Problémom je schátraná budova na Ulici kpt. Rašu. Bolo by fajn s tou budovou niečo urobiť, no mala by sa pri objekte zachovať jestvujúca zeleň.  Od reštaurácie Daniels vedie chodník okolo domov s predzáhradkami, ten chodník je vo veľmi zlom stave, tie priechody sú veľmi porozbíjané. 
Aj tu pri objekte na Ulici kpt. Rašu je chátrajúca a nevyužívaná betónová plocha, mohlo by sa robiť niečo s verejnými priestormi, upraviť ich, napríklad pridať lavičky.
Andrea 
Privítala by som v Dúbravke možno ešte jedno nejaké centrum pre mladých, pre deti. Viem, že je tu Rodinné centrum Macko a Centrum rodiny na Bazovského, no ešte jedno v inej lokalite by bolo fajn. Inak som tu spokojná, je tu všetko. Chodievame s dcérou na ihriská a radi navštevujeme aj  kultúrne akcie. Včera sme boli na napríklad na karnevale.

Darovanie krvi môže upraviť aj pleť  a tlak
Darovanie krvi je dobročinná aktivita, ktorú praktizujú ľudia na celom
svete. Napriek tomu sú obdobia, kedy je krvi pre tých, ktorí ju potrebujú, nedostatok. O darcovstve, spracovaní krvi a jej využití sme sa rozprávali s MUDr. KLÁROU SVITEKOVOU, ktorej pred štyridsiatimi rokmi prirástla transfuziológia k srdcu a dodnes je jej neodmysliteľnou súčasťou. Prvé roky po získaní lekárskeho titulu pracovala na Fyziatrickej klinike fakultnej nemocnice v Bratislave, v roku 1979 začala pracovať na Klinike hematológie a transfuziológie na Partizánskej. Od roku 2004 pôsobí v NTS SR, kde bola vedúcou lekárkou, neskôr sa stala primárkou. Je dlhoročnou darkyňou krvi a krvných doštičiek, ocenenou diamantovou plaketou prof. MUDr. Jana Janského.
Máme na Slovensku dostatok krvi?
Na Slovensku máme krvi dosť, vďaka čomu nemáme problém zásobovať našich pacientov a tých, ktorí sú na krv odkázaní. Všade vo svete sú obdobia, kedy je krvi viac a kedy menej. Stabilné mesiace sú od februára, marca až do júna, v letných mesiacoch je úpadok. Počet darcov sa znova zvyšuje od septembra do Vianoc. Január a začiatok februára sú slabšie mesiace, až kým príde Valentínska kvapka krvi. Spoliehame sa aj na kampane, najmä vo veľkých mestách, ktoré vedia v prípade núdze zásobovať krvou aj menšie mestá.

Koľko darcov príde v bežný deň?
V pracovné dni máme každý deň výjazdy čiže mobilné odbery krvi, kdemáme vždy aspoň dvadsať darcov. K nám do Ružinova príde denne okolo 40-50 ľudí, piatky sú štatisticky silnejšie, pondelky slabšie. Ďalšie pracovisko je na Kramároch. Dnes sme mali na výjazde 39 ľudí. Dá sa povedať, že okolo 120-130 ľudí denne daruje krv. Ak to prepočítame, vychádza to okolo 70-80 litrov krvi denne. 

Kam táto krv putuje?
Treba zdôrazniť, že hovoríme len o Bratislave. Krv sa po odobratí zváža do spracovateľského centra, ktoré je na Ďumbierskej ulici, kde sa spraco- váva krv z celej Bratislavy, Nových Zámkov, Trnavy, Nitry a Dunajskej Stredy. Pred odberom sa spraví krvný obraz, pečeňové testy a orientačná krvná skupina, v priebehu dňa sa vzorky krvi ďalej vyšetrujú. Určuje sa kompletná krvná skupina, imunohematologické protilátky, virologické testy, ku ktorým patrí vyšetrenie na hepatitídu typu B, C, ďalej sú to testy na syfilis a HIV.

Prečo je pre organizmus samotného darcu dobré darovať krv?
Darovanie krvi je dobré na stimuláciu krviniek, pri vyššom či nižšom tlaku je
dokázané, že vďaka pravidelnému darovaniu krvi sa tlak časom stabilizuje na primeranej úrovni, takisto sa zlepšuje kvalita pleti. Je to aj trénovanie srdcovocievneho systému. Za príklad môžeme uviesť úrazy so stratou krvi. Darca krvi neomdlieva hneď, úraz zvláda lepšie vďaka tomu, že je zvyknutý na stratu - úbytok krvi. Máme mnohonásobných darcov, ktorí darovali aj 400-500 krát, nielen krv ale aj krvné doštičky na separátore, ktoré sa môžu darovať 8-10 krát do roka.

Ako často môžu ľudia darovať krv?
Ženy môžu darovať 3x do roka, každé
4 mesiace, muži 4 x do roka, štvrťročne. Krv možno darovať aj skôr,
podmienkou je dobrý krvný obraz a dodržaný počet odberov v priebehu jedného roka. Darovať krv môžu aj neplnoletí, sedemnásť roční ľudia, ktorí však musia byť v prítomnosti rodiča, ktorý podpíše informovaný súhlas. Tu je podmienkou dobrá fyzická aj psychická kondícia.

Ďalšou podmienkou k darcovstvu je práve váha. Prihliada sa nejako aj na ženy nižšieho vzrastu s hmotnosťou pod požadovaných 50 kilogramov?
Kedysi sme mali aj 350 ml vaky, ktoré
riešili tento problém, ale spôsobovali ďalší. Nakoľko sa robí komponentové
spracovanie krvi, štandardná jednotka
plazmy musí byť aspoň 2 dcl a tým, že sa z menšieho množstva krvi nezíska jej dostatok, nedala by sa táto krv spotrebovať, a preto sa dnes už neodoberajú tieto menšie objemy.

Čo robiť v prípade, ak darca pár dní po darovaní krvi ochorie?
V tomto prípade je potrebné kontaktovať stredisko, v ktorom došlo k odberu. Ak je krv spracovaná a uskladnená, vyhodí sa. V prípade, ak je už použitá, musíme informovať príjemcu krvi. Krv každého jedného darcu vyšetruje nielen stroj, ale darcovia sú vyšetrení aj u lekára. Darca, ktorý je vhodný na odber, prešiel všetkými potrebnými vyšetreniami bez absolvovania ktorých krv darovať nesmie.

Stalo sa, že ste spätne kontaktovali darcu krvi, pretože sa mu našiel v krvi vírus?
Stalo sa. Mali sme jeden prípad, kde sme zachytili darcu, ktorý bol HIV pozitívny. Krv sa nepodala. Darca bol navždy vyradený z registra darcov. Darcu sme museli zahlásiť na Regionálny ústav verejného zdravotníctva, na hygienu, na infektologické pracovisko a v sprievode mladého lekára išiel do ambulancie, kde mu všetko vysvetlili a poučili ho. Treba apelovať však aj na darcov, ak o sebe vedia, že sú rizikové typy napríklad kvôli častejšiemu striedaniu partnerov, nechránenému styku a podobne, nie sú vhodnými na túto aktivitu.
Čo treba pred odberom dodržiavať?
Je dobré mať teplé ruky, byť rozprúdený, rozohriaty, dať si ráno teplý čaj,
vitamíny, nefajčiť. Ženy by mali darovať medzi dvoma cyklami, muži by nemali prísť napríklad po cvičení. Darca by mal byť oddýchnutý, v psychickej pohode, dostatočne hydratovaný. V zime, studené ruky, zlé prekrvenie po rannej cigarete napríklad, môže mať na svedomí zlý hemoglobín, takže na fajčenie radšej zabudnúť.

Spomínali ste, že od júla do septembra máte krvi menej. Pripisujete to prázdninám?
Nedostatok krvi evidujeme najmä od 20. júla do 20. augusta. Väčšinu darcov, štvrtinu až tretinu tvoria študenti, ktorí sú v tomto termíne na dovolenkách, brigádach. V týchto termínoch máme aj menej výjazdov, pretože o ne nie je taký záujem. Je veľmi prospešné, ak v tomto období, podnik či obec urobí nábor a je schopný darcov
zviesť na odber. Máme také spoločnosti, do ktorej keď v lete zatelefonujeme a poprosíme ich o 10 darcov krvnej skupiny A, oni sú schopní to zariadiť.

Funguje na Slovensku nejaká kooperácia medzi odbernými centra mi?
Funguje práve vďaka Národnej transfúznej službe. Sme prepojení a máme
centrály v Bratislave, Trnave, Nitre, Nových Zámkoch, Martine, Žiline, Trenčíne, Banskej Bystrici, Poprade, v Prešove a Košiciach a krv sa spracováva v Bratislave, Banskej Bystrici a Košiciach. Keď nám chýba krv B negatív, napíšeme na internet kolegom s prosbou o dodanie konzerv. V rámci zvozov, ktoré máme aj medzi sebou, je dané pracovisko schopné okamžite preniesť chýbajúcu krv k nám do Bratislavy. Výjazdové sanitky neustále cirkulujú po Slovensku, vedia nám chýbajúcu konzervu priniesť za 2, 3 hodiny.

So zahraničím sa nespolupracuje?
Zahraničie sa kontaktuje len v prípade
vzácnych erytrocytových genotypov, ktorých zloženie je také, že nevieme
obstarať krv v našej populácií. Ak v registri našich darcov podľa imunologických markerov takého darcu nemáme, tak žiadame v prvom rade Českú republiku, potom Maďarsko a Poľsko. Prevoz krvi sme už mali z Čiech aj z Maďarska. Na takýto prevoz je potrebné ministerské povolenie.

Je pravda, že je nejaká krv vzácnej-
šia ako iná?
Z hľadiska percentuálneho zastúpenia má takmer 41-42 percent populá-
cie krvnú skupinu A, z toho 15 percent
je Rh negatívnych. Ak niekto má krvnú skupinu B, tých je len 18 percent a z nich len 15 percent je Rh negatívnych, je zložitejšie túto krv získať. Ak chcete pre niekoho nazbierať 5 jednotiek krvi k nejakej operácii,
v prípade B negatív musíme najmenej týždeň dopredu žiadať spracovateľské centrum o zbieranie tejto krvi.
 
Majú nemocnice k dispozícií stále dostatočné množstvo konzerv krvi?
Každá nemocnica má svoj krvný sklad, ktorý už nepatrí NTS SR a objednajú si toľko konzerv koľko z danej
krvnej skupiny potrebujú. Komu ide táto krv, my nevieme, to je v kompetencií nemocníc so spracovateľskými
centrami. Každá nemocnica má nejakú zásobu krvi, existujú však aj menšie centrá, kliniky, ktoré nemajú krvné sklady.
Zuzana Morávková

Mozog náš každodenný
21. marec 14:00 Oranžová sála Domu kultúry Dúbravka
Mestská časť Bratislava Dúbravka, Bratislavský samosprávny kraj, 
v spolupráci s Občianskym združením ANTIAGE & Jesenium 
pozývajú na prednášku a cvičenia
Ako trénovať pamäť a duševnú sviežosť vo vyššom veku
Poobedie pri príležitosti marcového Týždňa mozgu povedie Alexandra Palkovič
Vstup je voľný, všetci vítaní
Keď dvojicu samovrahov prepadne trojica lupičov
Vrece ulúpených peňazí dokáže oživiť nielen samovraha, ale aj políciu. Aspoň tak sa to deje v komédii Alaina Reynauda-Fourtona (1932 -2014), francúzskeho spisovateľa a dramatika, autora divácky obľúbených komédií s kriminálnou zápletkou. Hru Rukojemníci bez rizika odohrali populárni českí herci v polovici februára v dome kultúry.
Noblesne poňaté dielo Rukojemnícibez rizika (napísané v roku 1986) plné nadsádzky a humorom zaplnilo divadelnú sálu domu kultúry.
Marc je ženami obdivovaný spisovateľ, ale už dlhší čas nemá o čom písať. Usúdi, že sa nachádza v bezvýchodiskovej životnej situácii a rozhodne sa spáchať samovraždu. Prekvapí ho ale dlhoročný priateľ Luc, ktorý sa už tiež kedysi pokúsil zabiť, keď ho opustila žena, a teraz to chce urobiť znova, pretože sa k nemu vrátila.
Samovražedné plány im prekazí trojica unikajúcich amatérskych lupičov s vrecom plným peňazí. Vtrhnú do bytu, samovrahov si vezmú ako rukojemníkov a vyhrážajú sa, že ich zabijú. Napriek tomu, že Marc a Luc si práve to najviac želajú, pohľad na plný mech peňazí im znova vracia chuť do života. Tvorivá fantázia sa Marcovi vracia práve včas na to, aby lupičské trio uniklo polícii, aby Marc so svojou domácou založili vydavateľstvo a aby sa komédia plná jemného francúzskeho humoru skončila šťastne.
Text a foto: Ľubo Navrátil
Spod Hája: Čo sme videli srdcom
Ruže i had, knihovník i letec, a hlavne Malý princ. Prišli nám porozprávať svoj príbeh. Príbeh o priateľstve i hľadaní, príbeh o dospelých a deťoch, príbeh o všetkých tých veciach, ktoré naše oči nevidia, ale uvidíme ich srdcom.
Sobotné popoludnie 9. februára bolo v Dome kultúry Dúbravka vyhradené pre divadlo, spev, stepovanie i tanec. Výnimočné divadelné predstavenie v podaní ochotníckeho detského Divadla pod Hájom. Výnimočné jeho obsadením.
Počas hodinového predstavenia sme totiž videli 10 malých hercov – detí, ktoré rozvíjajú svoj talent v tomto lamačskom divadelnom súbore. 
Predstavenie však predviedli so všetkou vážnosťou, ako sa na správnych hercov patrí!
Stíchnutá sála, plná detských i dospelých divákov, počúvala slová, ktoré nás nútia premýšľať a zanechávajú stopu. Veruže nie jednoduché texty, prednesené naozaj presvedčivo. Uverili sme Malému princovi i letcovi každé ich slovíčko.
Ladný tanec, pekné kostýmy, i precízne nachystaná scéna a hudba nás preniesli do príbehu, ktorý môže mať tisícky významov. Aj keď, ako vraví Malý princ, s dospelými je to ťažké... Ale možno si predsa len niečo odniesli z tohto príbehu so sebou.
Malý princ je najznámejšie dielo francúzskeho spisovateľa a pilota Antoineho de Saint-Exupéryho. Divadlo pod Hájom, ktoré začalo pôsobiť na javisku v roku 2017, ho podalo svojsky detsko-dospelácky zároveň.
Gabriela Brejková
Spevom a cvičením oslávili prvú triedu
Prváci všetkých tried Základnej školy Pri kríži sa stretli v telocvični, aby predviedli, čo všetko sa od septembra naučili.
T. Zaznelo zo zástupu a dievča v žltom školáckom tričku zdvihlo tvrdý papier s týmto písmenom nad hlavu. Potom už bolo počuť básničku: „T -Telefón si k uchu dám, volám: haló
kto je tam? Haló tu je tetka! A tu malá Betka!“Prváci opakovali básne na písmená
podľa abecedy. A nielen písmená, čítanie, ale aj spievanie, cvičenie, počítanie, predviedli žiaci Základnej školy Pri kríži na deň polročného vysvedčenia. V telocvični prebehla slávnostná imatrikulácia, ktorá potvrdila, že sú riadnymi žiakmi základnej školy a do škôlok sa už nevrátia. Úlohy moderátorov sa chopili dvaja žiaci z vyšších ročníkov.
Oranžové, žlté, zelené. Tričká troch farieb, deti v troch triedach si po predvedení svojich vedomostí, vyslúžili imatrikulačný list. Do riadneho školského života im veľa úspechov prišli zaželať riaditeľka školy Iveta Mikšíková a aj dlhoročný učiteľ starostaMartin Zaťovič.
Základná škola takto už tradične slávnostne pasuje prváčikov za právoplatných členov školy. My im držímev ich školskom živote palce, najmänech chodia do školy radi.
Dúbravka má štyri základné školy, ktoré zriaďuje mestská časť a tri, ktoré patria iným zriaďovateľom – špeciálna, súkromná a britská. Zá-kladná škola Pri kríži je škola s najväčším počtom žiakov, zápisy budúcich prváčikov budú 16. a 17. apríla.                                     
(lum)
V Teste národa dúbravské školy obstáli so cťou
Päť trojčlenných súťažných družstiev z dúbravských škôl sa stretlo na škole Pri kríži na tradičnom podujatí Test národa. Osem kôl otázok malo preveriť vedomosti a pripravenosť žiakov siedmych a ôsmych ročníkov v oblasti dejín Slovenska od najstarších čias po dnešok.
Po oficiálnom privítaní súťažiacich i
poroty riaditeľkou školy Ivetou Mikšíkovou a Ľubošom Krajčírom, vicestarostom MČ Bratislava- Dúbravka
začali súťažiaci riešiť otázky ohľadom sviatkov a pamätných dní, literárnych a politických osobností, dejín jazyka, eurobankoviek a euromincí či vzniku 1. Československej republiky.
Kvíz bol okorenený obrazovými i slovnými hádankami, kde súťažiaci mali podľa obrázkov spoznať slovenské krajské mestá a uhádnuť slovné hádanky a logické úlohy. V poslednom kole všetky družstvá predstavili svoju prezentáciu k stému výročiu vzniku Československa.
Výsledky boli mimoriadne tesné, no napokon si palmu víťazstva zobralo jedno z dvoch družstiev ZŠ Pri kríži, na druhom mieste skončili družstvá Sokolíkovej a Pri kríži a na treťom mieste trojice zo ZŠ Beňovského a SŠ Dolinského. Predseda poroty Dr.
Jozef Klačka sa o vedomostiach sú ťažiacich vyjadril veľmi pochvalne a zdôraznil význam podobných podujatí.       
 Text a foto: Ľubo Navrátil
Fašiangy v znamení stretnutí, hier a hudby
Fašiangy sú nielen symbolom veselostí aj stretnutí dúbravských seniorov. Jednotlivé denné centrá si pred začiatkom pôstu organizujú fašiangové posedenia. Každé osobité, so svojím programom, no spájalo ich jedno. Pohodová atmosféra spoločného stretnutia. Popoludnia prebiehali v Kultúrnom centre Fontána.
Dobrá nálada sprevádzala podujatie Denného centra 3 pod taktovkou nového vedúceho centra Ľuboslava Škovieru. Medzi hosťami nechýbal ani starosta Martin Zaťovič.
Posedenie bolo spojené s tancom pri živej hudbe, tombole a občerstvení. K dobrej nálade prispel aj spevokol Dúbravanka, niekoľkými veselými piesňami. 
Členovia denného centra prezradili, že sa vždy tešia na takéto spoločné spolo čenské podujatia, ktoré kolektív sú-časne stmeľujú.
Hudobná skupina zložená z rytmu udávajúcej basgitary a dvoch elektrických gitár so spievajúcimi gentlemanmi vystúpila aj na fašiangoch Denného centra 2. Hudobnú stuhu načas prerušila súťaž Milionár, kde dve družstvá vyberali zo štyroch možností tú správnu. Úlohy moderátora sa chopil kaplán z Kostola Ducha Svätého.
Fašiangy sú obdobím prechodu medzi zimou a jarom, je to čas od Troch kráľov až do polnoci pred Popolcovou stredou. Potom nasleduje 40 dňový pôst až do Veľkého piatku.                
(bž, red)
O hlas sa starám talianskym spôsobom
Hoci sa to opakuje už tradične niekoľko rokov, vždy je to iné. Iné je to ocenenými a ich výnimočnosťou. Tento rok si vyznamenanie odniesli dvaja Dúbravčania. Bratislavský samosprávny kraj oceňoval osobnosti. Výročnú Cenu Samuela Zocha dostal Prof. PhDr. Ondrej Sliacky, CSc., spisovateľ, pedagóg a dlhoročný tvorca detského časopisu Slniečko. Dúbravčan Mgr. art. Peter Oswald, operný a koncertný spevák, bývalý sólista opery SND a Novej scény v Bratislave si odniesol pamätný list predsedu Bratislavského samosprávneho kraja. Stretli sme ho na káve u starostu Martina Zaťoviča. Ten začal tento rok s novou tradíciou. Zbiera podpisy vzácnych návštev. PETER OSWALD sa na bielu rolu papiera podpísal ako prvý. Rozhovoril sa o tom, ako sa dostal k hudbe, spevu, aj o viac než 2000 predstaveniach na „doskách, ktoré znamenajú svet“.
Ako ste sa dostali k hudbe?
Ešte pred tým, ako začnem hovoriť o mojej ceste k hudbe, chcem povedať, že s profesorom Ondrejom Sliackym som sa zoznámil v roku 1987 ako riaditeľ Konzervatória v Bratislave, kde bola jeho manželka mojou zástupkyňou (s Prof. Sliackym plánujú Dúbravské noviny rozhovor v niektorom z najbližších čísel - pozn. red.). Takto sme sa ako súčasní ocenení symbolicky stretli už pred rokmi.

Vráťme sa k hudbe.
Áno, otec bol hudobník, organista a riaditeľ hudobnej školy v Petržalke. Tam som sa narodil. V starej krásnej Petržalke, s bratmi Čapkovičovcami a s Kamilom Peterajom sme bývali na jednej ulici. Hudbu som doma počúval každý deň. Otec založil aj hudobnú školu, ktorá je aj po ňom pomenovaná. Je to Základná umelecká škola Františka Oswalda na Daliborovom námestí. Jedného dňa, mi otec doniesol husličky, dal mi ich do ruky a povedal - budeš huslista. Začal som hrať, chodil na súťaže a tie vyhrával. Hudobníkom som od detstva.

Vieme, ako ste prišli k hudbe a čo operný spev?
Na Konzervatóriu v Bratislave som študoval hru na husle. Keď som skončil toto štúdium, vyberal som si medzi Vysokou školou výtvarných umení a Vysokou školou múzických umení. Vyhralo VŠMU a štúdium operného a koncertného spevu. 

Mali ste vzťah k tvorbe, k výtvarnému umeniu?
Od malička som maľoval a stále sa tomu venujem. Teraz reštaurujem husle. Ide o takzvanú recyklačnú recesiu. Zachraňujem staré rozbité nástroje, ktoré by už nikto v praxi nevyužil. Experimentujem s farbami, dávam im výraz a mená. V súčasnosti pripravujem ich výstavu.

Rozhodli ste sa teda pre štúdium operného spevu na VŠMU?
Vy bral som si operný spev. Keďžesom so spevom začal relatívne neskoro, musel som veľa na sebe pracovať a dobiehať to, čo som predtým venoval husliam. Po absolvovaní
VŠMU som nastúpil ako sólista spevohry Novej scény v Bratislave. Tu som pôsobil šesť rokov a spolu so základnou vojenskou službou odspieval vyše 650 predstavení. Stvárnil som hlavné postavy v tých najkrajších operetách. Napríklad Poľská krv, Noc v Benátkach, Cigánsky barón, Veselá vdova, Zem úsmevov, Husári... Dodnes mi pri stretnutiach veľa divákov, ktorí tieto inscenácie videli na Novej scéne, moje role pripomína. Láska k spevu a divadlu ma priviedla do Opery Slovenského národného divadla v Bratislave. Tu som spieval jedno veľké predstavenie za druhým. Spolu to bolo 69 premiér a vyše 2000 predstavení. Stal som sa najviac obsadzovaným lyrickým tenorom v Opere SND. K môjmu životu tiež patrí spomenúť aj to, že som pôsobil ako riaditeľ a pedagóg na Súkromnom konzervatóriu v Topoľčanoch. Päť rokov som bol tiež
sólistom Slovenskej filharmónie v sú-
bore Musica Aeterna.

Hosťovali ste isto aj v iných mestách a krajinách.
Neskromne sa môžem pochváliť, že to bola nielen celá Európa ale aj Japonsko a veľká časť Ruska. Boli to najväčšie operné domy Európy, svetovo známy festival v rakúskom Salzburgu a mnoho ďalších. V Prahe som bol niekoľko rokov stálym hosťom Opery Národního divadla v inscenáciách opier Don Giovanni, Čarovná flauta a Lucia di Lammermoor. Tu som zažil, ako sa vraví: „je to o umení“. Rád spomínam na moje hosťovanie v Súbore opery a operety Moravského divadla Olomouc, kde pôsobí ako umelecký šéf a dirigent môj mladší syn Milo, tiež Dúbravčan.Tam som ešte pred tromi rokmi hosťoval a spieval jednu z hlavných rolí v opere Lucia di Lammermoor.
Musím zaklopať, ale budem mať 73 a mám to šťastie, že stále spievam, za čo vďačím talianskemu bel cantu, čo je taliansky spôsob spevu, zdôrazňujúci krásu tónu a dokonalú hlasovú techniku, a môjmu priateľovi a učiteľovi V. Hricákovi, s ktorým pracujem dodnes.

Staráte sa o hlas?
Každý deň sa venujem technike spevu. Doma tak máte spevavo. Susedia sa zatiaľ nesťažujú...

Spomínali ste, ako ste prišli k hudbe, no ako ste prišli do Dúbravky.
Bolo to v roku 1984. Sťahovali sme sa do väčšieho bytu a odvtedy sme v Dúbravke doma s mojou manželkou a krásnou rodinou staršieho syna Petra.
Dúbravčania vás poznajú vďaka koncertu, ktorý je už tradíciou v starom dúbravskom Kostole sv. Kozmu a Damiána. Je to jedinečné ekumenické podujatie, ktoré má nielen duchovnú hodnotu a pre mňa je nadstavbou môjho umeleckého pôsobenia v Dúbravke.
Nie je to práca, ale radosť, ktorú chcem svojím spevom rozdávať všetkým Dúbravčanom.
Lucia Marcinátová
V Divadle Aréna 
oceňovala bratislavská župa 19 osobností, ktoré prispeli k šíreniu dobrého mena Bratislavského samosprávneho kraja, významným spôsobom sa zaslúžili o rozvoj regiónu, o zvýšenie kvality života jeho občanov alebo ho úspešne reprezentujú.
Výročnú Cenu Samuela Zocha udelili 9 nominovaným: Ing. Ján Čapkovič a Ing. Jozef Čapkovič, PhDr. Pavel Dvořák, Peter Hochschorner a Pavol Hochschorner, Ing. Ján Longa, Prof. RNDr. Karol Mičieta PhD., Vladimír Predmerský, Margita Rohlíčková, Marta Sládečková a Dúbravčan Prof. PhDr. Ondrej Sliacky, CSc.
Pamätné listy predsedu Bratislavského samosprávneho kraja budú udelili 7 nominovaným: Doc. Ján Blaho, Doc. RNDr. Ivan Haverlík, CSc., Marián Minarovič - IN MEMORIAM, MUDr., Zuzana Nerádová, Mgr.art. Peter Oswald, MUDr. Jarmila Ožvaldová, MUDr. Anna Popracová. Novinkou v tomto roku bol aj titul Historická osobnosť regiónu, ktorý bude ako prvému vôbec udelený Eugenovi Suchoňovi.
Kácéčko – klub pre všetky decká z okolia
Príjemný svetlý priestor voňajúci kávou, stolíky lákajúce k posedeniu, polica s knihami a hrami, ale aj projektor a Nintendo. To všetko je každý pondelok od druhej do piatej k dispozícii pre tínedžerov. Komunitné centrum Christiana, alebo aj Kácéčko, ako ho všetci familiárne volajú, otvorilo Klub pre mladých v priestoroch na Bagarovej 20. Nazreli sme do jeho vnútra.
Rozprávame sa s Martinou Ascherovou a Filipom Zemčíkom, dvomi sympatickými a bezprostrednými mladými ľuďmi, ktorí klub zastrešujú. Hovoria o tom, ako projekt vznikol.
KC Christiana organizuje pravidelné podujatia vo svojich priestoroch pre rodiny, dospelých či mamičky s malými deťmi. Často sa na nich zúčastňujú aj tínedžeri, na ktorých nikdynezostal špeciálny priestor a čas. Tak sa rodila idea a pomohli prostriedky z grantu Hodiny deťom Nadácie pre deti Slovenska. Vznikol Klub pre mladých a v rámci piatich mesiacov počas trvania projektu sa v ňom vystriedalo viac než 20 detí.
Teraz klub pokračuje s pomocou KC Christriana.

Bez prihlasovania vopred
Klub je určený mladým ľuďom od 11
do 15 rokov a má im naozaj čo ponúknuť. Možností je viac podľa predstáv a záujmov. Dá sa tu len stretnúť a pokecať s kamarátmi, čo ich trápi, alebo si zahrať počítačovú či spoločenskú hru, fotiť s digitálnym foťákom alebo pozerať dobrý film.
Mobily a sociálne siete sú pre mladú
generáciou samozrejmosťou. Na
klube sa snažia s mladými zamyslieť aj nad tým, ako ich bezpečne používať.
Do klubu sa netreba prihlasovať, stačí prísť, alebo neprísť. Deti nemusia chodiť pravidelne.
„Chceme, aby sem prišli dobrovoľne
a z vlastného záujmu, aby sa necítili nútené. Cieľom je vybudovať si s nimi dobrý vzťah,“ hovorí Filip, jeden
z koordinátorov projektu. „Chceme,
aby sa deti vedeli spolu zabaviť tak,
aby ich to niekam aj posúvalo, aby spolu komunikovali a rešpektovali
sa.“
Martina ho dopĺňa slovami: „Všetko,
čo robíme, chceme robiť dobre, aby
sa tu ľudia dobre cítili a cítili náš zá-
ujem.“
A my jej to radi veríme a vieme si predstaviť, že by sme sem pokojne
napríklad aj to naše dieťa poobede
poslali s vedomím, že sa tu bude mať fajn.
Na kávičku
Komunitné centrum nie je určené len pre deti alebo tínedžerov. Pre všetkých otvára trikrát do týždňa svoju neformálnu kaviareň od stredy
do piatku v čase od druhej do siedmej. V ponuke je káva ako od pravého baristu, čaj či limonáda.
Kaviareň aj centrum funguje na báze dobrovoľných príspevkov. Priestory centra môžete využiť aj na
organizáciu rodinnej oslavy, či narodeninovej párty pre škôlkara či školáka, dokonca aj s animátorom, alebo na stretnutie krúžku šachistov či háčkovania pre začiatočníkov.
A my sme radi, že práve tu u nás v Dúbravke táto možnosť je. Že keď vykročíme za dvere nášho bytu, nemusíme ísť vždy len do nákupného centra, ale aj do centra iného. Centra, kde môžeme tráviť čas s kamarátmi či susedmi priamo u nás na sídlisku.             
Gabriela Brejková
Generačná výmena u Macka
Rodinné centrum MACKO je súčasťou dúbravskej komunity už neuveriteľných 17 rokov. V jeho začiatkoch bolo jedným z mála výchovne podnetných miest pre stretávanie sa matiek s deťmi na rodičovskej a materskej dovolenke. Bolo to v období, keď ešte nebolo toľko možností na trávenie voľného času, ako je dnes v preva žne komerčných centrách.
Tento rok nastala v členskej základni
RC MACKO výrazná zmena. Viaceré dlhoročné aktívne členky sa po januárovom Valnom zhromaždení posunuli do inej etapy života a zanechali štatutársku štafetu a chod rodinného centra 11 mladým dobrovoľníčkam. Tešíme sa, že nová členská základňa prinesie do RC MACKO nové tvorivé nápady a aktivity pre komunitu.
Keďže Dúbravka sa počtom obyvateľov stále rozrastá, želáme MACKOVI, aby si ešte veľa rokov nachádzal priaznivcov a podporu či už v podobe návštevníkov, ale hlavne v podobe dobrovoľných aktívnych členov, bez ktorých by MACKO nebolo.
Ak chcete podporiť RC MACKO alebo sa pridať k radom dobrovoľníkov, informácie nájdete na www.rcmacko.sk alebo na FB https://www.facebook.com/rcmacko za bývalé členky RC MACKO
 Marta Šimovcová
Každý zápas sa pokúsia vyhrať
O víťazstvo a postup do štvrtej ligy bude v piatej zrejme boj doslova do poslednej minúty. Rozdiel v tabuľke medzi prvou Novou Dedinkou piatou Devínskej Novou Vsou B je totiž len jednobodový. Náš FK Dúbravka prezimoval na druhom mieste, keď získal 27 bodov ako líder piatej ligy. Z tohto dôvodu bude veľmi dôležitý súboj druhého jarného kola 24. marca. Totiž zverenci nášho trénera Petra Gažiho (na fotografii) privítajú práve Novú Dedinku.
O príprave na odvetnú časť nám tréner Dúbravky povedal: „Začali sme ju 15. januára. Na slovenské pomery prebieha netradične. Kondíciu rozvíjame prioritne hernou formou, v tréningu je len minimum nešpecifických podnetov. Držíme sa princípu pomalej periodizácie, čiže zaťaženie postupne zvyšujeme počas celej sezóny, nie len v prípravnom období. Takisto sa venujeme už od začiatku taktickej príprave. Každý týždeň absolvujeme tri tréningové jednotky a naplánovaných máme šesť priateľských zápasov.“
Prvým súperom našich futbalistov v príprave bolo treťoligové Lozorno a vyhrali ho 2:0. Úspešne si viedli aj proti štvrťoligovému Dominu, keď vyhrali 5:2. Trénera teší, že v oboch zápasoch jeho zverenci dominovali aj po hernej stránke. Aj v ďalších stretnutiach, ktoré odohrali po našej uzávierke, boli súperi z vyšších líg.
Podľa slov Gažiho, iba náročné zápasy posúvajú mužstvo ďalej. „Cieľ sme si dali pred začiatkom súťaže a nemení sa. Pôjdeme od zápasu k zápasu a v každom sa pokúsime vyhrať,“ povedal na margo ambícií Gaži. 
Z jesenného kádra neodišiel nikto, aj keď o viacerých hráčov bol záujem. P. Gaži: „Všetci majú túžbu niečo dosiahnuť a pokračovať v spoločnej práci ďalej. Do tréningového procesu sme zaradili dvoch dorastencov 15- ročného Ki tanoviča a o rok staršieho Darocza“.
Káder FK Dúbravka: Rastislav Bátora, Adam Blanár, Adrián Böhmer, Andrej Bžoch, Radovan Cibák, Dejan Etveš, Adrián Gašparovič, Erik Grünwald, Lukáš Gubrica, Andrej Gullár, Rastilav Gullár, Matej Hanúsek, Oliver Harton, Ján Hozlár, Peter Joščák, Tomáš Klinko, Milan Kollár, David Krta, David Lajda, Ján Lomňanský, Roman Mudroch,Tomáš Pikáli, Sven Rybecký, Richard Sýkora, Vladimír Sýkora, Marián Vacula, Patrik Vítek, Milan Vohralík a Marek Zechmeister.
Jozef Petrovský
Nábor detí
Futbalový klub polície Dúbravka hľadá mladých futbalistov. Preto pozýva do svojej prípravky – škôlky chlapcov a dievčatá ročníkov 2012 – 2014. A tiež chce doplniť svoje prípravky o ročníky narodenia 2008 – 2011. Nábor sa uskutoční v marci vždy v utorok a stredu medzi 17.00 – 18.00 hod. v telocvični bývalej ZŠ Batkova. Prípadné podrobné informácie môžete získať na telefónnom čísle 0903 434 035 (Š. Gubrica).            
(jop)
DBK chce vylepšiť vlaňajší bronz
Po zimnej prestávke sa rozbiehajú aj bedmintonové súťaže. V minulom mesiaci mali na programe úvodné kola v tretej a štvrtej lige, skupinách západ. V oboch súťažiach má svoje zastúpenie aj Dúbravský bedmintonový klub (ďalej DBK). V tomto našom klube sa ale pochopiteľne najviac sústreďujú na druhú liga, skupinu západ. Ako je známe, DBK v minulej sezóne ako nováčik obsadil tretie miesto, v tomto roku má vyššie ambície.
Vo svoje druhej sezóne si dávame za cieľ obhájiť bronzovú priečku, prípadne si ju vylepšiť. Netajíme sa ani s myšlienkou pokúsiť sa súťaž vyhrať, i keď si uvedomujeme, že to nebude vôbec ľahké. Veríme, že nám pomôžu nové tváre v družstve. Budeme sa spoliehať najmä na 21- ročného Dariusa Bálinta, ktorý je v slovenskom rebríčku na 18. mieste a prestúpil k nám z Klenovca. Ďalej nám prestúpila Nikoleta Bálintová z CEVY Trenčín a na hosťovanie prišiel Matej Jánošík z BK Šurany. Naopak hosťovanie v našom klube sa skončilo Veronike Kesslerovej,“ povedal nám hrajúci predseda DBK Vladimír Uhrín.
Druholigový káder DBK: Lucia Vojteková, Barbara Viestová, Alžbeta Ivanovičová, Svetlana Švecová, Jana Marková, Nikoleta Bálintová, Dárius Bálint, Boris Brozman, Vladimír Režný, Roman Pardupa, Alex Chudic, Tomáš Viglašský, Lukáš konárek, Martin Vonšák, Vladimír Uhrín, Matej Andraščík, Matej Mošovský, Matej Jánošík a Timon Gunda. Úvodné kolo v druhej lige na programe 24. marca a DBK sa predstaví doma. 
(efý)
Štartuje bowlingová liga seniorov
Po nečakane veľkom úspechu premierového ročníka Dúbravskej bowlingovej ligy seniorov denných centier (DBLS) štartuje 26. marca jej druhý ročník. Opäť sa bude konať pod záštitou starostu Dúbravky Martina Zaťoviča, ktoré daruje pre víťazne družstvo pohár. Slávnostné otvorenie DBLS sa uskutoční pred prvý kolom.
„Prvenstvo obhajuje Denné centrum 1. DBLS bude mať kôl a vyvrcholí posledným kolom, ktoré sa uskutoční začiatkom októbra. V tomto termíne sa budú konať aj majstrovstvá Dúbravky jednotlivcov. Za každé denné centrum môže v družstvách nastúpiť vždy päť členov, bez ohľadu na pohlavie. Dejiskom podujatia bude opäť Bowlin bar,“ hovorí riaditeľ podujatia Jozef Petrovský. 
Program 1. kola: 13.00 DC/1:DC/2, 
13.30 DC/3:DC/4.
(pet)
Na víťaznej vlne chcú zostať čo najdlhšie
Futbalistky FK Dúbravka vstupujú do jarnej časti bez straty bodu a so skóre 62:2
Jesenná časť v druhej futbalovej lige žien, skupine A, sa skončila už pred niekoľkými mesiacmi, ale hráčky, tréneri a funkcionári FK Dúbravka si takéto suverénne počínanie družstva zapamätajú zrejme do konca svojho života. Naše dievčatá vyhrali totiž všetkých jedenásť stretnutí, strelili v nich 62 gólov a inkasovali iba dva. Je to bilancia, ktorá vzbudzuje obdiv a rešpekt.
Odvetná časť v druhej lige sa začne poslednú marcovú sobotu. Dúbravka cestuje do Nových Zámkov, ktoré na naše futbalistky strácajú iba tri body. Prehrali na jeseň iba jedno stretnutie a to práve s Dúbravkou. Súťaž má osem účastníkov a každý sa stretne s každým trikrát. To znamená, že s jedným družstvom bude hrať doma dvakrát, vonku iba raz a opačne. A preto Dúbravka bude hrať ešte raz s Novými Zámkami a to doma v máji.
Prípravu na jarné stretnutie začali zverenkyne Martina Orlického 11. januára. Trénovali trikrát do týždňa v domácich podmienkach. „Zamerali sme sa najmä na kondičnú a technickú zložku. Snažili sme sa skĺbiť všetky prvky, aby tréningy mali zábavnou formou všetky požadované parametre,“ povedal Orlický. Zúčastnili sa turnaja na Myjave, kde v kvalitnej konkurencii obsadili tretie miesto. Zohrali modelovaný zápas so Svätým Jurom, ako i prípravné zápasy s Myjavou, Trenčínom, Spartakom Trnava a s vlastnými dorastencami.
„Káder zostal pokope, čo som veľmi spokojný,“ hovorí tréner lídra. „Máme na skúške ešte jednu brankárku, a chceli by sme sa posilniť maximálne o dve hráčky, ale zatiaľ nebudem konkretizovať ich mená. S kvalitou kádra som spokojný, takže ak by aj nikto neprišiel, nemal by som z toho vrásky. Každá naša hráčka má kvalitatívne na to, aby mohla zasiahnuť do zápasu.“
O cieľoch na jar nám Orlický povedal: „Ťažko hovoriť o cieľoch. Máme jeden a ten je nemenný. Baviť sa futbalom a používať futbal na zlepšovanie svojho života. Sezóna je iba v polovici a čaká
nás množstvo ťažkých zápasov. Ale verím v to, že zostaneme na víťaznej vlne a pokúsime sa našu sériu natiahnuť na čo najviac zápasov. Každá hráčka je odhodlaná pre tento tím spraviť všetko čo je v jej silách“.
Káder FK Dúbravka: Lucia Pavlínová, Karin Kozlová, Sabina Haydary, Martina Olšová, Viktória Cigánková, Charlotte Popgeorgievová, Barbora Kristová, Patrícia Mikulíková, Sabrina Petrušová, Vanessa Strnová. Žofia Sookyová, Kristína Dvornická, Simona Masárová, Nina Kuchyňková, Barbora
Pucherová, Dominika Šuhajdová, Gabriela Kastlová, Alexandra Krištofovičová, Romana Danihelová a Michaela Horváthová.            
 Jozef Petrovský
Jarný futbalový kalendár
Po prvej lige, ktorá začala odvetnú časť už vo februári, ďalšie ligy dospelých majú jarný výkop v tomto mesiaci. Ako je známe, aj v tomto ročníku má FK Dúbravka dve družstvá. Ženy sú účastníkom druhej ligy, skupiny A, muži piatej ligy BFZ. Uverejňujeme vyžrebovanie oboch súťaží v jarnej časti.
□ 2. LIGA ŽIEN – skupina A
● 12. kolo (31. marec, 10.00): FC UNION Nové Zámky - FK Dúbravka.
● 13. kolo (7. apríl, 10.00): TK Kopčan  – FK Dúbravka. 
● 14. kolo (13. apríl, 14.00): FK Dúbravka – FC Čaka. 
● 15. kolo (20. apríl, 14.00): FK Dúbravka ŠK Svätý Jur.
● 16. kolo (28. apríl, 10.00): KFC Komárno – FK Dúbravka. 
● 17. kolo (4. máj, 14.00): FK Dúbravka – FC Petržalka. 
● 18. kolo (12. máj, 10.00): OFK Dunajská Lužná - FK Dúbravka.
● 19. kolo (18. máj, 14.00): FK Dúbravka – FV UNION Nové Zámky. 
● 20. kolo (25. máj, 14.00): FK Dúbravka – TJ Kopčany.
● 21. kolo (2. jún, 11.00): FC Čaka – FK Dúbravka.

□ 5. LIGA MUŽOV
● 14. kolo (17. marec, 15.00): FK Dúbravka - OŠK Chorvátsky Grob.
● 15. kolo (24. marec, 15.00): FK Dúbravka – ŠK Nová Dedinka.
● 16. kolo (30. marec, 10.30): MŠK
Iskra Petržalka - FK Dúbravka.
● 17. kolo (7. apríl, 16.30): FK Dú-
bravka – TJ Jarovce. 
● 18. kolo (13. apríl, 16.30): MFK Slovan Záhorská Bystrica - FK Dúbravka. ● 19. kolo (20. apríl, 17.00): FK Dúbravka – ŠK Hamuliakovo. 
● 20. kolo (28. apríl, 17.00): ŠK Igram - FK Dúbravka. 
● 21. kolo (5. máj, 17.00): FK Dúbravka – TJ Malinovo. 
● 22. kolo (12. máj, 17.00): FK ŠK Danubia FK Hrubý Šúr – Dúbravka
● 23. kolo (19. máj, 17.00): FK Dúbravka – ŠK Krasňany. 
● 24. kolo (26. máj, 17.00): MŠK Králová pri Senci – FK Dúbravka. 
● 25. kolo (2. jún, 17.30): FK Dúbravka – ŠKO Miloslavov. 
● 26. kolo (9. jún, 17.30): Lokomotíva Devínska Nová Ves B - FK Dúbravka.                                     
(pet)
Lucia so zlatom a striebrom
Nedávneho celoštátneho juniorského turnaja v bedmintone Grand Prix A v Košiciach sa zúčastnilo 54 vybraných hráčov z 20 klubov. Medzi nimi boli aj dvaja hráči z Dúbravského bedmintonového klubu (DBK) juniorská reprezentantka Lucia Vojteková a Timon Gunda. Ako sa očakávalo, lepšie si viedla stále len sedemnásťročná Vojteková.
V mixe spolu s V. Turcsanyim (Lok. Košice) potvrdili úlohu najvyššie nasadenej dvojice a vybojovali si prvé miesto. Trochu menej sa darilo Lucii v ženskej štvorhre, kde bola s partnerkou S. Slosiarikovou (Lok. Košice) tiež najvyššie nasadenou dvojicou. 
Po dramatickom súboji prehrali vo finále s dvojicou J. Chmúrová, N. Tomičová (Prešov/Lok. Košice) 1:2. Gunda v dvohre jednotlivcov prehral v prvom kole, mixe a v mužskej štvorhre so svojimi partnermi v druhom kole.
(pej)
Halu vymenili za trávu
Dúbravské futbalové kluby FKP a FK spolu s mestskou časťou organizujú už štvrtý ročník turnaja mladších žiakov (U13) DÚBRAVKA CUP O pohár starostu. Tentoraz sa nebude hrať v ŠH Lafranconi, ale dejiskom bude umelá tráva futbalového štadióna FK Dúbravka. Turnaj sa začne o 9.00 h.
Turnaj, na ktorom sa predstavia chlapci nar. po 1. januári 2006 a mladší, sa bude konať v sobotu 16. marca. Na turnaji sa predstaví týchto osem družstiev: ŠK Vrakuňa, FA Lafranconi FTVŠ UK, FKM Devínska Nová Ves,, SFC Kalinkovo, ŠK Žolík Malacky, MFK Záhorská Bystrica, FKP Dúbravka a FK Dúbravka. Okrem prvých troch mužstiev ocenia aj najlepšieho brankára, hráča a strelca.
(efý)
DÚBRAVSKÉ NOVINY * Vychádzajú mesačne * Vydáva samospráva mestskej časti Dúbravka,  Žatevná 2, 841 02 Bratislava *  IČO: 00603406 * Mediálna komisia: Juraj Štekláč (predseda), Mária Belicová, Maroš Repík, Petra Azácis, Danka Šoporová, Jozef Petrovský, Mikuláš Sliacky, Anka Hnátová, Miro Markovič  * Šéfredaktorka: Mgr. Lucia Marcinátová * Inzercia a administrácia: Dúbravské noviny, Žatevná 4, tel.:  02/6920 2521,  e-mail: tlacove@dubravka.sk  *  Inzeráty posielajte na navratil@dubravka.sk *  Layout © Ľubo Navrátil * Tlač: Mafra, a. s. * Redakcia si vyhradzuje právo krátenia, úpravy aj neuverejnenia neobjednaných príspevkov  * Nevyžiadané príspevky a podkladové materiály nevraciame  * Reg. číslo EV4115/10 * ISSN 2453-854X * Vyšlo 1. marca 2019.